Alfonso VI León - Wikipedia\nAlfonso VI León\n(Adkaset eus Alfonso VI León ha Kastilha)\nUr pennad Alfonso VI zo ivez.\nAlfonso VI, roue León, en iliz-veur Santiago de Compostela.\nAlfonso VI León (1047- Toledo, 1109), lesanvet el Bravo (an hini gouez), a renas e León war-lerc'h e vreur, Sancho II Kastilha ha León (1037-1072), hag e Galiza ha Kastilha.\nKemer a reas kêr Toledo, en 1085. Faezhet e voe en emgannoù Uclés, ma varvas e bennhêr, an infant Sancho Alfónsez, ha Sagrajas .\nEn 1067 da Agata Normandi, merc'h da Gwilherm Iañ, roue Bro-Saoz, ha da Matilda Flandrez, nemet mervel a reas-hi a-raok an eured.\nEn 1069 da Inés Akitania, merc'h d'an dug Guido Guillermo VIII Akitania ha d'e bried Matilde de la Marche. Inés avat ne oa nemet dek vloaz, ha ret e voe gortoz ken na voe en oad da eurediñ, da bevarzek vloaz eta, a-raok an eured e 1073 pe deroù 1074. Mervel a reas e Mezheven 1078, da 19 vloaz.\nNe chomas ket intañv pell amzer, rak en 1079 ec'h addimezas da Constanza de Borgoña, ur briñsez c'hall, intañvez ar c'hont Hugo III de Châlon, hogen divugel. Honnezh a oa merc'h da Roperzh II Bourgogn, dug Bourgogn, ha merc'h-vihan Roperzh II Bro-C'hall, roue Bro-C'hall ha mab da Huon Capet. ur verc'h o doe:\nUrraca Iañ León, a renas war-lerc'h he zad Alfonso VI el Bravo.\nUrraca Iañ León (1081–1126), a renas war-lerc'h he zad Alfonso. Div wech e timezas:\nd'ar priñs gall Raimundo de Borgoña\nha da Alfonso Iañ Aragon (el Batallador), roue Aragon. Bec'h a savas etreze, ha brezel da-heul.\nWar he lerc'h e renas he mab (ha mab da Raimundo de Borgoña), Alfonso VII León el Emperador.\nE miz Du 1093 ec'h addimezas adarre da Berta, ha n'ouzer ket piv e oa he zud, hag a varvas divugel e dibenn 1099.\nN'ouzer ket mat pe e timezas gant Zaida pe ne reas ket. Hervez ar c'hronik De rebus Hispaniae, savet gant Rodrigo Jiménez de Rada, arc'heskob Toledo, eo meneget evel pried da Alfonso VI. Hervez ar c'h- Crónica najerense hag ar Chronicon mundi avat e oa serc'h ha n'eo ket pried da Alfonso VI. N'ouzer ket ivez ha krog e oa Alfonso ha Zaida d'en em zaremprediñ a-raok pe goude marv ar rouanez Constanza. Hervez Gonzalo Martínez Díez, e voent euredet goude ar bloaz 1100, divastardet o mab, a deuas neuze da vezañ priñs pennhêr ar rouantelezh kristen León. Tri bugel o doe:\nSancho Alfónsez (1093–1108), e vab nemetañ ha pennhêr ar rouantelezh. Lazhet e voe en emgann Uclés, ur glac'har bras d'e dad.\nElvira Alfónsez (1100–1135), dimezet en 1117 da Ruggero II, roue Sikilia, ha bugale dezho.\nSancha Alfónsez (1101–c. 1125), dimezet da Rodrigo González de Lara, kont Liébana, ha dezho bugale:\nElvira Rodríguez de Lara, dimezet d'ar c'hont Ermengol VI de Urgel. Addimeziñ a reas Rodrigo da Estefanía Ermengol war-dro 1135.</ref>\nEus e zarempred gant Jimena Muñoz en doe div verc'h:\nTeresa Alfónsez (1083/1085–1130). Kontez Portugal pa zimezas da Henrique de Borgonha. O mab Alfonso Enríquez, a voe kentañ roue Portugal.\nElvira Alfónsez (c. 1079–d. abril 1157), a zimezas da Remont IV Toloza, kont kont Toloza, ha goude intañveziñ, da 'r c'hont Fernando Fernández de Carrión.\nAddimeziñ a reas c'hoazh, en 1108, da Beatriz de Este, merc'h d'an dug d'Este. Hogen mervel a reas ar roue dindan bloaz. Neuze e tistroas ar rouanez d'he bro hag addimeziñ a reas eno. Beziet e voe en iliz-veur Pavia.\nAdtapet diwar « https://br.wikipedia.org/w/index.php?title=Alfonso_VI_León&oldid=1854018 »


Pajenn:Morvan - Buez ar Zent, 1894.djvu/108 - Wikimammenn\nPajenn:Morvan - Buez ar Zent, 1894.djvu/108\ngorreou, e remerkaz azioc’h ann aoter eunn eal guisket e guenn, hag eur groaz ruz ha glaz enn he gerc’henn. E kichen ann eal ez oa daou gaptiv, eur c’hristen hag eur morian. Ar belek iaouank a goumprenaz dioc’htu oa galvet gant Doue da brena ar gaptived a ioa kouezet etre daouarn ann Turked pe ann dud divadez; mes ne c’houie ket penaoz en em gemeret evit kement-se.\nAnn Urs nevez en em skignaz buhan e Frans, enn Itali hag e Spagn. Iann Matha o veza kaset daou euz he venac’h da rouantelez Marok enn Afrik, ann daou vanac’h-ma a brenaz enn dro genta c’houec’h kaptiv ha nao-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/108&oldid=137282 »


Kingisepp (Rusianeg : Кингисе́пп, gwechall Yamburg (Я́мбург)) ha Jaama (Я́ма), a zo ur gêr en Oblast Leningrad, Rusia, war ribloù ar stêr Luga emañ lec'hiet, 137 km war-du ar c'honôk eus Sankt Peterbourg, 20 km war-du ar reter eus Narva ha 49 km war-du ar su eus Pleg-mor Finland. 50,295 annezad he-deus hervez kontadeg 2002.\nMeneget e oa bet ar gêr evit ar wech gentañ e 1384 pa savas Republik Novgorod ur c'hreñvlec'h enni.Yama pe Yamsky Gorodok a galvas-hi anezhi hervez ur meuriad finek a veve er vro. Div wech e talc'has ar c'hreñvlec'h ouzh ar Varc'hegourien Deudonek e 1395 hag eus 1444 a 1448. Da Sveden e voe roet e fin Brezel Livonia met da Rusia e voe adroet 12 blovezh diwezhatoc'h, e 1595. Goude Feur-skrid Stolbovo e tremenas da Sveden adarre.\nAd aloubet e voe gant Rusia e 1703 e-pad Brezel Bras an Norzh ha da Jamburg a voe kemmet hec'h anv. Pemp bloiaz goude-se e roas Peter Meur ar gêr da Alexander Menshikov, duk Ingria. Hec'h anv allamanek a viras ar gêr betek 1922 pa gemmas ar volcheviked anezhañ da enoriñ Viktor Kingissepp, ur penn kommunour estoniat.\nAdtapet diwar « https://br.wikipedia.org/w/index.php?title=Kingisepp&oldid=1460494 »\nKemmoù diwezhañ degaset d'ar bajenn-mañ d'an 4 Ebr 2013, da 08:58.


Ostatnie życzenie - Wikipedia\nGeralt z Rivii, pe Geralt de Rivia, haroz Ostatnie życzenie\nOstatnie życzenie (Ar c'hoant diwezhañ) zo un dastumad danevelloù polonek gant Andrzej Sapkowski en 1993. Unan all zo war e lerc'h, Miecz przeznaczenia ( Kleze an Tonkad), a-raok stagañ gant heuliad kurioù Geralt z Rivii (Geralt de Rivia). Troet eo bet an oberennoù e meur a yezh.\nAn istorioù berr[kemmañ | kemmañ ar vammenn]\nAdda ar Gwenn, merc'h d'ar roue Foltest eus Temeria hag e c'hoar Adda, a oa bet disklêriet aet da Anaon gant he vamm pa voe gwiloudet. 7 bloaz war-lerc'h e oa he distroet gant stumm ur strige dre ur mallozh awenet pe gant mamm Foltest pe gant un noblañs uhel anvet Ostrit. Bep noz pa vez kann al loar e tihun Adaa hag e dec'h diouzh he arched evit mont da zebriñ tud bev. Geralt a Rivii a-sav a-du gant goulenn sikour ar roue hag a glasko dieubiñ ar briñsez diouzh ar mallozh a-enep ur sammad a 3000 orin.\nDre an istor verr-se e vez degaset an dudenn bennañ Geral a Rivii ha tresoù pennañ an dudenn: ur gopr-soudard gant donezhonoù dreistordinal; un den dedennet gant an arcahtn met gant ur c'hod a enor.\nAdtapet diwar « https://br.wikipedia.org/w/index.php?title=Ostatnie_życzenie&oldid=1733923 »\nKemmoù diwezhañ degaset d'ar bajenn-mañ d'an 8 Gen 2017, da 21:20.


Postet d'an 01/01/2021 - Pennadoù\nPa oa seitek vloaz René Abjean a gane gant laz-kanañ Plougerne. Holl al lazoù-kanañ parrezel a gane kantikoù nemetken e-barzh an ilizoù, d’ar mare-se, hag a-wezhioù kanoù profan war al leur-iliz : “Kenavo” pe c’hoazh“Kendalc’homp”.\nDiwezhatoc’h, goude bezañ klevet lazoù-kanañ eus Bro-Gembre, eus Bro-Skos hag eus Bro-Iwerzhon eo deuet ar soñj dezhañ da ganañ traoù all. Met krouiñ kempennadurioù evit ul laz-kanañ diwar ar c’hanaouennoù hengounel a oa diaes a-walc’h. En abeg da se e oa ret sevel kanoù nevez. René Abjean en doa goulennet digant Job An Irien sevel pozioù hag a ne vefent ket relijiel anezho. Er mod-se eo zo bet skrivet pozioù Ar Marc’h Dall gantañ.\nDaou-ugent vloaz war-lerc’h, an embanner Arnaud Elegoët a ginnig un enrollañ nevez eus ar ganadenn-mañ bet krouet gant René Abjean ha Lazoù-kanañ Penn-ar-Bed e 1979 en ur veskañ evit ar wezh kentañ binvioù hegounel (binioù-bras, bombard), telenn ha binvioù klasel. Ul levr-pladenn a zeuio er-maez tuchant.\nPerak ac’h eus bet c’hoant da enrollañ Ar Marc’h Dall en-dro ? Peur eo deuet ar menoz-se dit ?\nBet e oan bet o selaou Ar Marc’h Dall e iliz Ar Folgoad pa oan seizh vloaz e 1979. Soñj am eus e oan bet estonet gant ar sonerezh rak modern-kenañ em boa kavet anezhañ daoust ma oa kanet e brezhoneg... Hag un enebiezh etre yezh ar vro hag ar vodernelezh a oa evidon d’ar mare-se rak ne veze komzet brezhoneg nemet gant ar re gozh hervezon. Ne gomzen ket brezhoneg d’ar poent-se neuze ha chomet em fenn abaoe daoust da se... Un nebeud bloavezhioù zo em boa dizoloet ar c’homzoù a oa bet skrivet gant Job an Irien. Brav-eston ha fromus em boa kavet anezho.\nE 2018 em boa embannet Kan ar Bed, ur raktres pevar bloavezh sevenet gant 150 den. Berzh en doa graet al levr-CD-se. Tamm-ha-tamm em eus soñjet e vefe mat lakaat ar re yaouank (hag ar re all ivez) da zizoleiñ oberenn René Abjean ha Job an Irien rak a-vremañ eo chomet ar sonerezh hag ar c’homzoù. Un diouer a oberennoù evel-se zo er vro a gav din.\nPiv a gemer perzh e-barzh ar raktres-mañ ? Un tamm kempenn nevez zo bet graet d’an oberenn, e peseurt mod ?\nUr bern arzourien disheñvel a zo bet strollet er raktres : The Bulgarian Symphony Orchestra, meur a ganer eus ar strollad Allah’s kanañ, ar ganerien Véronique Autret, Petru Bracci ha Niculaiu Giustiniani, an telennour Dimitri Boekhoorn, ar sonerien Erwann an Torc’h hag Erwan Gwilhoù, taboulinoù Bagad Kemper, ar skeudennaouer Geoffrey Berniolle... Tro kant den a gemero perzh er raktres en holl.\nStumm kentañ Ar Marc’h Dall a oa bet sonaozet evit ul laz-kanañ, soloourien, bombardoù, telennoù, ur gitar boud, un toumperezh. Adkempennet eo bet oberenn orin René Abjean gant Rónán Ó Luasa evit ul laz-seniñ sinfonek met ur plas a vo roet da vinvioù ar vro ivez evel-just.\nE komzoù berr, penaos az poa kavet ha bodet holl ar sonerien-mañ evit enrollañ ar bladenn ?\nTamm-ha-tamm hon eus kavet ar sonerien. Evit Kan ar Bed hor boa klasket kenlabourat gant Laz-seniñ sinfonek Breizh. E penn kentañ e oant bet dedennet gant hor raktres rak prest e oant da genbroduiñ ar bladenn zoken. A-daol-trumm n’o doa respontet ket ken na dre bellgomz na dre bostel. Gortoz a reomp respont ar framm publik atav...\nNeuze hor boa ranket kavout un diskoulm all. Gwelet em boa pell zo ur gelaouadenn gouestlet da V/Bruno Coulais, ur sonaozour filmoù brudet, a lavare e oa ul laz-seniñ dreist staliet e Sofia a genlaboure gantañ evit e enrolladennoù. Dre chañs e oa chomet em spered. Bet e oamp bet e darempred ganto neuze. Dindan daou zevezh e oa bet renket pep tra. Ur gwir blijadur e oa bet mont da enrollañ Bulgarian Symphony Orchestra : muzisianed ampart, efedus, kontant da enrollañ, un degemer dreist. Evidomp e oa sklaer : ganto hor boa c’hoant da genlabourat ar wech-mañ adarre.\nEvit an delenn hor boa c’hoant mirout spered ar bladenn orin : gant ar strollad An Triskell e veze implijet kalz an delenn gant kerdin e metal. N’eus ket kalz a delennourien a implij an delenn-mañ. Dav e oa kavout ur gwall delennour rak lodennoù zo a zo diaes-tre da seniñ. A-drugarez d’an telennour Dominig Bouchaud omp bet e darempred gant Dimitri Boekhoorn en deus un dastumad telennoù er gêr hag a zo, dreist-holl, un telennour a-feson. Anavezout a rae an oberenn Ar Marc'h Dall ha pa oa bihan e plije dezhañ mont da sonadegoù An Triskell !\nMignoned deomp eo ar vuzisianed all, aes eo bet neuze ! Gant Erwann An Torc’h e vo enrollet ar binioù-bras ha gant Erwan Gwilhoù ar vombard. Sonerien bagad Kemper o doa enrollet taboulinoù sklent, ur gwir chañs eo ivez.\nUr bladenn nemetken a vo Ar marc’h Dall ? Sonadegoù a zeuio ivez war-lerc’h ?\nUl levr az aio da-heul ar bladenn. Warnañ e vo kavet ar c’homzoù e brezhoneg hag o zroidigezh e galleg, displegadennoù a bep seurt diwar-benn an oberenn, skeudennoù savet a-ratozh-kaer, ul lodenn bedagogel evit ar re yaouank diwar-benn mont en-dro ul laz-seniñ, ul laz-kanañ, un enrolladenn... Ha klask a raimp kinnig Ar Marc’h Dall war al leurenn diwezhatoc’h ivez evel-just !\nPenaos ac’h eus graet anaoudegezh gant Arno ha penaos eo deuet ar c’hoant da genlabourat ?\nAet eo Arnaud Elégoët e darempred ganin un nebeud mizioù ’zo evit kinnig din kemer perzh en enrolladur Ar Marc’h Dall. Dominig Bouchaud eo, telenner ha kelenner telenn eus Kemper en doa roet ma anv da Arnaud peogwir e ouie ez on perc’henn d’ur bern telennoù dishenvel-krenn an eil diouzh eben. Ha dav oa ober gant meur a delenn evit ar raktres-mañ. Anavezout a raen dija ar bladenn a-orin deuet er-maez er bloavezhioù dek ha tri-ugent. Brav ha dedennus em eus kavet atav an enrolladur a-orin, gant div delenn bet sonet gant ar vreudeur Quefféléant. Pa oan krennard, e oan o chom en Izelvroioù c’hoazh ha bet em eus tro da vont d’ur sonadeg pe ziv gant ar strollad Triskell e-pad ar vakansoù-hanv tremenet e Breizh. Brav eo ar pezh zo bet graet gant ar strollad-se. Un enor eo da genderc’hel gant al labour-se gant ar memes spered.\nPetra a blij dit e-barzh an oberenn-mañ. Daoust hag-eñ eo pouezus perzh an delenn enni ?\nDic’hortoz eo ar binviji bet implijet a-gevret e-barzh an oberenn-mañ : ur strollad kanerien hag ul laz-seniñ d’un tu, binviji hengounel (telennoù, fleütoù, bombard, binioù...) ha binviji a-vremañ ouzhpenn d‘un tu all.\nAdkempennet eo bet ar pezhioù penn-da-benn ar wech-mañ en un doare nevez. Doujus-kenañ eo bet Rónán Ó Luasa e-keñver labour René Abjean, met adgraet al labour kempenn gantañ. Ha pouezhus-kenañ perzh an delenn bremañ. Meur a delenn a son er memes mare ouzhpenn : a-wechoù e vin klevet o seniñ war beder zelenn dishenvel-krenn er memes pezh. Evit se eo ivez on bet pedet da zont da Gemper. Perc’henn da galz telennoù on : ugent pe dost ! Ha binviji a son en un doare all bewech.\nPeseurt telennoù zo bet dibabet evit klotañ ar gwellañ gant sonerezh René Abjean ?\nEizh telenn am boa kaset da Gemper evit an enrollañ, binviji “keltiek” pe get, “hengounel” pe get, kozh pe vodern gant kerdin disheñvel. Rak un dastumad bras telennoù disheñvel am eus, binviji ar Grennamzer, telennoù keltiek ha telennoù krouet nevez ‘zo. Kerdin disheñvel zo bet lakaet war ar binviji-se : kerdin karbon, niloñs, bouzelloù, dir, arem, laton, aour, kerdin reun-marc’h zoken ! Teknikoù disheñvel-grenn a implijan : doareoù da seniñ eus ar Grennamzer, teknikoù eus Amerika ar Greisteiz, teknikoù bet krouet ganin-me. Ivinoù hir am eus evit seniñ met treiñ a ran ma bizied ivez evit chom hep implijout an ivinoù. Awenet on gant an hengoun ha gant an hengoun kozh, o komposan e vezan kalz koulskoude, e stiloù disheñvel-krenn.\nEvit raktres Ar Marc’h Dall am boa div delenn awenet gant an telennoù roman, met brassaet ha modernaet, unan gant kerdin dir, un all gant kerdin karbon. Un delenn bet graet hervez un delenn gizellet war Iliz-Veur Chartres, gant he c’herdin arem am eus implijet kalzig ivez. Ur benveg all eus ar Grennamzer nepell diouzh hini Iliz-Veur Kemper am boa sonet ivez. Un delenn grouet nevez ‘zo, he deus perzhioù an telennoù barok eus Italia, met a zo keltiek memestra, am eus implijet kalz ivez. Ret oa ober gant meur a sonioù bewech, rak n’eo ket brav brav da glevout ar memes delenn teir gwech er memes mare !\nGant Arnaud ha gant an teknikour-son hon eus gwelet bewech peseurt telennoù a glote d’ar gwellañ. A-hend-all e oa notennoù diaes da seniñ a-wechoù. Ret oa mougañ ar c’herdin alies ouzhpenn, ul labour start !


Ar c’henta Miz Mari/Buez Mari en templ - Wikimammenn\nAr c’henta Miz Mari/Buez Mari en templ\nF. Hallégouët, 1868 (p. 25-33)\n◄ Ar Verc’hez cassed d’an templ Buez Mari en templ Eured ar Verc’hez ha sant Joseph ►\nAR PEVARE DERVEZ\nBuez Mari en Templ\nVar a verc deomp ar Scridou coz ac ar Zent, ar Verc’hez en templ a zescas ar Scritur Sacr oll dindan evor. Diouz ar mintin, goude ar denn ac an Orezon, betec creiz-deiz, evel ar verc’hezet iaouanc all a veve ganti en templ, e laboure gloan pe lin. Goude ar pred e lenne ar Scritur Sacr. Azalec an oad-se e tiscuezas nebeud a joa ouz madou an douar, ac e roe d’ar paour kement a c’halle da zioueret. E Doue edo e oll joa. Aliez e care comz ano divar- benn ar Messias, divar-benn ar Zalver a dlie dont var an douar da c’hounit ar Baradoz d’an dud. Diouz comzou ar bed e pellee ; ac e arvez, an ear anezi ken brao ha ken santel, a oa avoalc’h evit lacaat ar re a vele anezi, da santout carantez an Aotrou Doue o sevel en o c’halon. Al levriou coz a verc ive, e clevas, pa oa daouzec vloaz, e creiz an noz epad ma pede Doue, e clevas ur vouez o lavaret e vize Mam da Vab Doue. (Canisius, etc.)\nBeza gant Doue atao\nEvesaït mad ouz ar Verc’hez en templ, ac e veloc’h penaoz eo beva evit tizout ar guir zantelez. Mari, dre ma z-ee, e vele Doue atao dirazi, ac e nep leac’h ne golle ar zonj ema Doue dre oll. Mar c’hoantait mont rag-ëun eb fazia bete ar guir-zantelez, kemerit scuer var Mari, ha lacaït mad en ho spered, gant ur feiz cre, ar zonj ema Doue e peb leac’h. E pep leac’h e sell ouz ar pez a raan, e peb leac’h e cleo ar pez a lavaran, e peb leac’h e tiz bete goeled va c’halon, ac e vel ar zonjou muia cuzed eno. Pebez nerz e defe ar virionez-se da boulza ac’hanon da ober mad ha da ziouall ouz an droug ! Penaoz e credfen-me ober a-vel da Zoue ar pez ne garfen ket ober a-vel da un den ? O ! ha ni zo dall ! Caout kement a aoun rag sellou an dud, ac ken nebeud a aoun rag sellou un Doue !\nAr Verc’hez en templ e d-oa assined ur mare da bep tra, ac a ree e oll deveriou diouz renc a gant urz vad : ur mare da lenn, ur mare da ober pedenn a galon, ur mare da labourat. Morse ne golle an amzer. Perac c’hui, bugale da Vari, perac ne rafec’h ket evel ho Mamm ? Perac ne bedfec’h ket diana d’ar mare dleed ? Mar d-eo re ziez deoc’h beza pell ho pedi evel ar Verc’hez, perac diana ne choumfec’h ket ur dic amzer bemdez da zonjal er pez a bado da viken, er bed all ? Mar oc’h euz carantez ouzoc’h oc’h-unan, grit deoc’h oc’h-unan al lezenn-ze, ha dalc’hit mad dezi goude. Oc’h afer vraz, oc’h afer an ini n’euz nemeti, eo savetei oc’h ene ; ha ne vezoc’h sur d’er zavetei nemet o lacaat eno aliez ho spered, o sonjal a zevri ennoc’h oc’h-unan, o vidita, o pedi a galon. Eb an dra-ze, e tizonjoc’h oc’h afer oc’h-unan, ha ne c’halloc’h dont dabenn anezi. Dreist pep tra, diouallit na choumfec’h dibreder, eb sonjal nac ober vad ebed. Al leziregez a zo maro en ene ; en gouzout a rit, marteze divar ho coust.\nMari en templ, eviti da gaout furnez, skiant a santelez dreist an oll, a ziscueze atao resped da Vinistret an templ, ha d’ar Verc’hezet iaouanc all a veve eno ganti. Evit beza evel ouz ar Verc’hez, discuezit ive resped e kever ministret Jesus- Christ, a zo dreist ministret templ Jerusalem. Ar merc’hed iaouanc all a iea da gaout Mari, da c’houlenn cuzul vad diganti, ac evit beza consoled en o foaniou. Ar Verc’hez a vize bepred laouen ha joauz outo, a zoussea o foaniou, a c’houzave tranto, ac a zioualle na raze poan ebed, diez ebed, da nicun. E c’homzou mad ac e oberou a boulze an oll verc’het iaouanc all da zervicha mad an Aotrou Doue ; e spered humbl ac o zantelez a c’houneze anezo. Setu eno penaoz e tleit en em gemeret e kever ar re a zo o veva ganeoc’h. Sonjit ervad : ar c’homzou caer ne zougont ar re all da ober mad, nemet pa ve furnez, ac oberou mad o rei nerz d’ar c’homzou. Sonjit ive ez euz ennoc’h calz abegou, calz mancou, ac e ranc an dud all gouzav ganeoc’h meur a dra evit discuez dousder ha madelez deoc’h : gouzavit eta oc’h-unan ive mancou ar re all, ma tougo an eil beac’h egile, evel ma lavar an Abostol deomp.\nCaout sonj mad ema Doue e peb leac’h, evit delc’her atao da veza fur ha da ober mad. Pa ho pezo c’hoant da ober fall, it el leac’h ne vezo ket an Aotrou Doue, eme sant Augustin.\nE Rom, e couent an Dreindet-ar- Menez, ez euz un imach a ziscuez ar Verc’hez en doare ma oa, d’e daouzec vloaz, pe var dro an oad se, e templ Jerusalem ; da lavaret eo, en doare nia veze, pa laboure gant ar merc’hedigou eus e oad, en unan eus ar c’hamprou stag ouz an templ. E c’heiel a zo ganti, o neza lin, ur baner en e c’hichen da lacaat ar guerzidi, an neud ac an diancajou all, ac im euriou demzigor dirazi. Grassou braz a zo bet digat Doue, o pedi dirag an imach benniged-se, ac ez euz bet greet re all diouta, da gass da veur a leac’h dre ar bed. An ano roed d’an imach burzuduz- se, a zo Mater admirabilis. O pedi dirag Mater admirabilis eo e teuer, gant gras Doue, da zantout pegen dister eo an oll joaiou all, e scoaz ar re a ro Doue d’an ene. Ur zoudard, digasset var an ent mad dre bedennou Mater admirabilis, a deuas da gaout kement a joa en e galon o pedi dirag an aoter, ne zante mui, coulz lavaret, an amzer o vont a-biou deza, pa veze dirag an tabernacl. Ur veich e rancas choum pell en Iliz, d’a c’hortoz ur grevidi. An ini a oa bet caos deza da rancout gortoz, a lavaras deza : Inoued e tleit beza bet oz va gortoz : pegeit ôc’h bet en Iliz o c’hedal ac’hanon ? — N’oun ket bet inoued, eme ar zoudard : abaoe ma oun distroed mad d’am deveriou e kever Doue, ne gontan mui, pa veza gantan, ne gontan mui na pet na pegeit. Goulennomp digant Mater admirabilis, ar gaerra Mam, din a veuleudi dreist ann oll, goulennomp ma vezimp ive devod en Iliz, ha ma vezo, var al labour, on spered e Doue, e doare ar Verc’hez en templ.\nAdtapet diwar « https://br.wikisource.org/w/index.php?title=Ar_c’henta_Miz_Mari/Buez_Mari_en_templ&oldid=44192 »\nKemmoù diwezhañ degaset d'ar bajenn-mañ d'an 2 Her 2012, da 08:37.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/286 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/286\nACTOU AN EBESTEL, XXIII.\nhe affer ; ha ni a zo prest d’hen laza araog ma c’herruo.\n(16) Mes mab c’hoar Paol, o veza klevet ar c’homplot-se, a zeuaz, hag o veza eat er c’hastel, a roaz kement-se da anaoud da Baol. (17) Ha Paol, o veza galvet unan euz ar c’hantenerien, a lavaraz dezhan : Kas an den yaouank-man d’ar c’habiten, rag eun dra-benag hen deuz da ziscleria dezhan. (18) Ar c’hantener o veza kemeret anezhan, hen kassaz d’ar c’habiten, hag a lavaraz dezhan : Paol, ar prizonier, hen deuz va galvet ha va fedet da zigas d’id an den yaouank-man, pehini hen deuz eun dra-benag da lavaret d’id. (19) Hag ar c’habiten, o cregi en he zorn, en em dennaz a-gostez ganthan, hag a c’houlennaz diganthan : Petra ec’h euz-te da ziscleria d’in ? (20) Hag hen a lavaraz : Ar Judevien a zo en em glevet evit pidi ac’hanoud da zigas Paol varc’hoas d’ar Sanhedrin, evel pa ho defe c’hoant da examiha pissoc’h he affer. (21) Mes n’ed a ket da fizioud enhe ; rag bez’ ez euz ouz-pen daou-ugent anezhe hag a stign pechou dezhan, hag a zo en em westlet dre le, da choum hep debri nag eva, ken ho devezo lazet anezhan ; hag emaint breman prest, o c’hortoz da respont.\n(22) Ar c’habiten eta a gassaz kuit an den yaouank, goude beza berzet anezhan na lavarje da zen hen doa discleriet kement-se dezhan. (23) Hag o veza galvet daou gantener, e lavaraz dezhe : Dalc’hit prest daou c’hant soudard, deg ha tri-ugent cavalier ha daou c’hant archer, da vond da Cezare d’an derved heur euz an noz. (24) Preparit ive loened evit lakaad Paol varnezbe, hag hen kas sur da Felix ar gouarner. (25) Hag hen a scrivaz dezhan eul lizer er giz-man : (26) Claud Lysias, d’ar gouarner mad meurbed Felix, salud ! (27) Ar Judevien ho doa croget en den-man, hag a oa o vond d’hen laza, pa oun deuet gant ar vanden zoudarded, hag em euz tennet anezhan diganthe, o veza anavezet e oa Roman. (28) Hogen, dre ma felle d’in gouzout petra a damallent dezhan, em euz great dezhan disken en ho Sanhedrin. (29) Hag em euz kavet penaos eo tamallet var draou euz ho lezen, mes n’ed eo karget a grim e-bed dign a varo nag a brizon. (30) Hag, o veza bet avertisset ho doa stignet ar Judevien pechou dezhan, em euz hen kasset kerkent d’id, o c’hourc’hemen d’ar re hen tamalle lavaret dirazoud petra ho deuz a-enep dezhan. Ken-a-vezo.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/286&oldid=125399 »


Abadenn A liv ar loar hag ar stered\nEurioù skignañ an abadenn A liv ar loar hag ar stered\nAbadenn diwezhañ 20.01.2021\nAr galant : Nicolas Le Grand\nar verc'h yaouank : Enora Molac\nar siren : Morwenn Le Normand\nAn daou zen kozh : Momo Jouano\nan daouzek den get o roñsed : Youn Kamm / Brewal Runigoù\nan eil den yaouank : Benoit Allaire\n- Barbara : Septembre\n- Andrew Bird : Dance of death\n- Vincent Peraini & Emile Parisien : The Crave\n- Dakhabrakha : Dostochka\n- Samara Balouf : La mer\n-Dour Le Pottier 4tet : Borderline\n- Thimothée Le Net 4tet: Mue Imaginale\n- Etienne Cabaret : Boked Eured\n- Alain Genty : A-us d'al lenn\nUr wezh e oa ur verc'h yaouank hag a oa plac'h ! Hi a gavas ur galant àr he hent hag a lâras dezhi:\n- Plac'h yaouank, d'e-menn eh it ?\n- 'm eus ket afer doc'hoc'h. Me 'm beus ur siren hag a zo ma mamm-baeren. Mes seulamant nend omp ket 'n un enezenn, ha ' beus ket-ni afer doc'h denig yaouank ebet da zonet geneomp. Ma mamm-baeren ha me a zo eürus. Ni a zo 'n ur c'hoad, 'n ur c'hoad-tailh. Aze ' omp eürus hon-div, me ' gan da ma mamm-baeren hag a zo siren, d'an eur a greiznoz 'el d'an eur a greisteiz. Bout ' zo daou zen kozh geneomp ('d omp ket gwall-bell doc'h ar mor), hag a ya da glask dSur bemdez get b(emp) a ziv sailh da lakat e-lec'h (e)ma ma mamm-baeren. E-lec'h ema, (e)ma tout bitumet (cimenté). Ha p(a) arruont er gêr, den yaouank, a c'hober o labour, int a ya da ziskuizh. Hag int a ya b(emp) a 'n e wele. Ha den yaouank ' em eus ket afer doc'hoc'h.\n- Neoazh, c'hwi a zo plac'h ha brav. Ha hoc'h eus plijet din fonnapl. Ha mar karit, plac'h yaouank, me ' labouray er jardrin.\n- (Me) 'm eus lâret deoc'h ur wezh, div wezh, un deirvet (g)wezh 'm eus ket afer doc'hoc'h. Me ' zo-me re eürus amañ. Hag an daou zen kozh a zo geneomp a labouray er jardrin ha pa faotay deomp.\n- Plac'h yaouank, taolit meiz d(oc'h)oc'h, a lâras an den yaouank dezhi. Un noz bennag m' ho spontay deoc'h.\n- Den ebet ma spontay-me. (Me) 'm eus ket aon e-raok den, ha den ne ray ket poan din, kar ma mamm-baeren a zo siren.\n- Nend on ket e poan doc'h ar siren, a lâras an den yaouank dezhi. Me ho po doc'h an noz, pe doc'h an deiz.\n- Ma mamm-baeren a zo ma supérieure, a lâras ar verc'h yaouank.\nHag ar siren, he mamm-baeren, he c'hlevas é tespetal, hag a lâras dezhi :\n- Piv ' zo é prezeg geneoc'h, ma filhorez ?\n- Un den yaouank ' fell dezhoñ ma c'havouit palfors.\n- Ma filhorez, a lâras ar siren, lârit dezhoñ donet da gomz doc'hin. Ha ni ' welay mar plijay din. Mar plijay din, c'hwi a zimezay getoñ. Ha mar ne blij ket, me ' ray foutr anezhoñ.\nAr siren a lâras d'he filhorez :\n- Mar 'd eo ket pell anezhoñ ac'hann-amañ, lârit dezhoñ donet a-benn.\nAr verc'h yaouank a zo aet da lâret d'an den yaouank :\n- Dait da gomz doc'h ma mamm-baeren ar siren.\n- Me ho selaou, ha me ' ya àr-ho-lerc'h, a respondas an den yaouank.\nHag an daou zen kozh a oa chomet da selaouet er c'hoad-tailh.\n- Mechal petra Madam ar siren a ya da lâret dezhoñ. Ni ' zo kurius un tammig. Ni ' garhe selaouet ha gwelet, àr-lerc'h ' vehaomp ket gwelet g(et) ar siren, a lâre-int etreze o-daou.\nHag an 'all a lâre d'ar gile.\n- Na bout e kollhen ur penn-devezh an dra-se ' ray ket kalz a boan deomp. Ar verc'h yaouank ' deus kalon vat. Mes gwezhavez ar siren ' vez ket moaiand donet da benn doc'hti.\nPand eo arru an den yaouank 'tal ar siren :\n- Boñjour, Madam ar siren. Me ' zo daet da c'houlenn dorn ho filhorez da zimeziñ.\nHi a sellas doc'htoñ hag a respondas :\n- Ma filhorez, c'hwi n'ho po ket, kar ho fas ne blij ket din.\n- Kenavo, ar siren. Ho filhorez ne vevay ket mui pell. Me m' armay g(et) ur pistoled, ha me ' lazhay an daou zen kozh ha hi. Ha c'hwi, siren, mar gellan ho tapouit, me ' ray kement-rall deoc'h.\nHag ar siren a savas he divrec'h d'ar lue, hag a lâras dezhoñ :\n- Maleürus, ' po ket na buhez ma filhorez, nag an daou zen a zo genin pas muioc'h mam buhez-me. Me ' zo siren ha me ' zay a-benn deoc'h. Ha me ' ouarnay ar re ' zo dizan din. Kerzhit d'ar gêr, den yaouank ha chomit trankil. Ha ne lammit ket doc'h ho ti. Kar mard it d' hor lazhiñ, ho puhez a vo din.\nEñv ' gomañsas kaniñ. Eñv ' c'hwitelle :\n- Me ' gasay genin, siren, un hanter dousen doc'h ma c'hamaraded.\n- Na bout e kashec'h kant, a lâras ar siren dezhoñ, james treid den ebet ne day (zay) mui er c'hoad-mañ.\nS'tu 'ma-eñv partiet d'ar gêr. Ha pand eo partiet d'ar gêr, an daou zen kozh ' oa é servij ar siren, int a lâras dezhi :\n- Siren, henoazh e vehaomp lazhet, abalamour d'ho filhorez a zo ker plac'h.\n- ' Hoc'h eus ket afer a vout aon. Den ' zay (day) ket mui amañ, ken 'met ma filhorez ha c'hwi ho-taou, a lâras ar siren.\nEizhtez goude, int a gleve un trouz é tonet 'tal ar c'hoad. Ha(g) he filhorez a lâras :\n- Mamm-baeren, ' glevit ket trouz ? Me ' glev re é tonet hag a zo àr roñsed.\n- ' Hoc'h eus ket afer a vout aon, a lâras ar siren. (E)n un hanter eur ac'hann-mañ, me ' ya d'ober añtouriñ ar c'hoad ha den n'her gwelay ket.\nDa greiznoz s'tu savet ur vagoer tro-ha-tro d'ar c'hoad. Hani n' helle ket pigniñ, hag int a lâre :\n- Ni' yay da glask piochoù, barennoù houarn, ha ni a ray un toull er vagoer, ha ni ' daolay ar vagoer d'ar ias, hag aze ni ' yay àrne roñsed ha-tout.\nAr siren a glevas ar vein é kouezhel d'ar ias. Hi a lâras doc'h unan doc'h an daou waz a oa geti :\n- Lakit c'hoazh peder sailhad dSur fresk àrnin, ma vin uheloc'h, hag aze me 'n em garg doc'hte. En tachad mard on, 'm eus ket aon doc'hte. Doc'hin-me o devo afer.\nInt a arruas get o roñsed. Hag e oant daouzek àr roñsed. Ha(g) int a ya(as) e-lec'h e oa ar siren. Ha(g) int a lâras dezhi :\n- Siren, henoazh (e)ma ho noz diwezhañ.\n- Arrestit, daouzek den yaouank, a lâras ar siren. 'm eus ket afer doc'h den da man difenn. Me ' zo kreñv tra-walc'h ha doc'hin-me 'd aoc'h ket da benn. Ma foull ' zo leun a zSur. Ha get man daouzorn m'ho taolay d'ar ias pep unan d'e dro. Pandeogwir (en) em gavit ken kreñv, den ebet ne zay (day) ket da benn doc'hin.\nHi a dapas enne, hag o zaolas d'ar ias 'ziàr o roñsed. An daou ziwezhañ a c'houlennas pardon g(et) ar siren. Hag a lâras dezhi :\n- Ne rit ket droug deomp-ni. ' beus ket lâret ger deoc'h. (A)n heni kentañ ' deus hor c'haset getoñ, ha(g hor) behe kollet hor buhez abalamour dezhoñ. Met siren, ni a zo paour, Mard oc'h koutant doc'homp, ni a chomay geneoc'h.\n- Me ' zo koutant, daou zen yaouank, kar 'm eus ket aon doc'hoc'h. Me ' gousk en deiz, mes ' gouskan ket d'an noz. Ma filhorez ne lammay ket adal din. Hi a choukay en ur gadoer. Hi a vrochay, hi a vroday, hi a ray tout ar pezh ' lârin dezhi gober.\nAn deiz àr-lerc'h mitin, hi a lâras d'he filhorez gober dijun d'ar pevar gwaz a oa er c'hoad geti :\n- Maleürus eo (n') c'hellan ket monet er mor. Kar ur siren ' c'hell ket beviñ en dSur dous. Ret mat eo ma vo en dSur sall. Bremañ eh oc'h pevar. C'hwi ' yay pep unan d'e dro daou-ha-daou da glask dSur sall da laoskouit er lenn eh on. Bemdez, unan doc'hoc'h a yay d'ober tro an aod. C'hwi a gavay pesked hag a vo bev àr an draezhenn. Ha c'hwi o c'hasay din da zebriñ.\nUnan doc'h ar re yaouank a oa partiet an deiz àr-lerc'h. Pand eo arru en aod, eñv ' deus kavet pevar bezh pesk. Eñv ' devoa aon en o raok, kar bev (e) oant. E-raok parti ar siren ' devoa lâret dezhoñ :\n- Ne droc'hit ket o fennoù, rak maleur a vo deoc'h. C'hwi o c'hasay amañ ha m'o digoray, kar ar pennoù a garan ar gwellañ.\nPand eo arru get ar pevar besk bev, an den yaouank a oa skuizh. Hi ' lâras d'he filhorez :\n- Me ' glev unan bennag é tonet, ha me ' zo sur ema ar pesked am eus kaset da glask. Lârit da unan doc'h an tri gwaz da vonet àr e arbenn, kar skuizh eo ha fatiket, ha 'm eus-me hiraezh da zebriñ un tamm pesked.\nHi a lâras dezhoñ :\n- Den yaouank, kasit-hè e-tal din, ha me ' ya d'o digor, ha c'hwi a welay penaos e tebrin.\nEñv ' deus kaset ar pesked 'tal ar siren. Hi ' a lâras dezhoñ :\n- Eh an d'o c'haeraat, ha c'hwi a welay penaos o debrin.\n- Siren, ne chomin ket 'taldoc'h, kar pa welhen debriñ pesked kriz, e tahe ma c'halon er maez a ma c'horf.\nHag ar siren a lâras dezhoñ :\n- ' hoc'h eus ket afer a vout aon. Nag a vout regred. Me ' zo-me ken propr 'eldoc'h, ha difisiloc'h evidoc'h. Mar ' garit ket 'met kig, me ne garan ket 'met pesked. Kerzhit bremañ da zebriñ ho merenn, asambl g(et) ar 'rall. Ha doc'h an daol e vec'h pemp. Ha laoskit-me ma unan da zebriñ ma fesked e m(a) aes. Ha ma ' vo ket ho kalon-c'hwi diaes.\nPand eo arru doc'h an daol asambl g(et) e gamaraded, n' helle ket debriñ na(g) evet. Int her gwele é tonet da vout gwenn 'el ur mouched. Ha(g) int a lâras dezhoñ :\n- Petra ' zo arru geneoc'h ?\n- Ma c'halon a ra droug din. Laoskit-me e m(a) gwele ha me, eh in da gousket.\nPand eo bet div eur horloj (e)n e wele, ar siren en deus galvet he filhorez, hag a lâras dezhi :\n- E-menn ema an den yaouank en deus kaset ar pesked din ?\n- Mamm-baeren, skuizh eo ha fatiket. (e)ma 'n e wele ha n'en deus ket debret.\n- C'hwi a lakay dezhoñ àr an tan, a lâras ar siren d'he filhorez : s'tu ur voutailh hag a zo genin amañ daouzek vlez zo, hag a zo bouchonet mat ha den ' deus ket hi touchet. C'hwi a lakay dezhoñ (e)n ur wezh tizan ar valeur a zaou vlankad lagout. Hag aze ' vo ket pell anezhoñ é tonet en-dro. Ha pa welhaet e tay gwell, c'hwi a zay da gas ar respond din.\nUn eur goude en devoa evet an tizan, an den yaouank a greñve. Hag hi ' zo oaet da gas respond d'he mamm-baeren :\n- Mar faotay c'hoazh ur wezh tizan dezhoñ, a lâras ar siren dezhi, ar wezh-mañ ne lakit ket ken kreñv (a)nezhoñ, kar marse 'd ahe ket en-dro anezhoñ.\nDa greiznoz s'tu 'ma-eñv savet. Eñv ' zo aet da remersiiñ ar siren evit an tizan en devoa evet. Eñv ' a lâras dezhi :\n- Mersi, siren, bout ma sovet.\n- Hoc'h eus tapet droug é vonet da glask ma fesked.\n- Bremañ c'hwi a chomay eizhtez hemp gober netra. An tri arall a labouray pep unan d'e dro.\nAn deiz àr-lerc'h mitin, s'tu galvet unan doc'h ar re koshañ a oa eno.\n- Petra ' faot deoc'h, siren ?\n- Karget a gomisionoù. Doc'h ar pesked, 'm eus c'hoazh unan. Met àrc'hoazh e vo mall monet d'an aod da glask kement 'rall din.\n- Me ' selaouay doc'hoc'h, siren. Tout ar pezh a lârit din, me ' ray, na bout ' vehe ret din koll mam buhez, hag àr bennoù man daoulin, m'ho servijay.\nBremañ, a lâras ar siren, ema ret mat kavouit dSur fresk ha lakat ar lenn da redek. Div wezh dSur fresk bemdez nend eo ket re din-me. Me ' zo skuizh er lenn-mañ, kar n' c'hellan ket gober ar pezh a faot din. Un tammig ema re vihan.\nHa unan doc'h an daou zen yaouank a respondas dezhi :\n- Me ' zo-me mason, ha m'her brasay. Ni o lakay 'n ur bailh bras, ha ' vo laket dSur mor fresk geneoc'h a-barzh, a d'rant vin é vrasaat ar lenn. Hag àr-lerc'h c'hwi ' vo (e)n ho aes, ha ' po ket mui pinizenn (pénitence).\nPand eo achu ar lenn, ema karget a zSur sall hag ema kaset ar siren a-barzh.\n- Pegement a blijadur, a lâras ar siren, am eus bremañ. Ha pegement eh on e m(a) aes ! Kar e-raok me ' oa diaes. Evidoc'h, den yaouank, ne oaran ket petra gober. Me ' ray deoc'h ma filhorez da zimeziñ, kar c'hwi a zo un den yaouank hag a blij din.\n- Ho filhorez, siren, ' devo ket afer doc'hin.\nHag ar siren a respondas :\n- 'd ay ket (a)nezhi enep din.\nAr filhorez a oa gwiv ha koutant da gavouit ur galant. S'tu 'ma int dimezet. Hag ar siren a lâras dezhi :\n- Grait hiziv ur pred mat, ur repas bras. Ha c'hwi a gasay div zaol e-tal ar lenn, unan a bep tu din. Ha m'am bo plijadur d'ho kwelet é tebriñ hag é evet.\nPand eo kaset an div zaol ha ne vanke ket netra àrne, ar siren a foetas he daouzorn hag hi a c'hoarzhe :\n- Me 'ra deoc'h mam bennozh, mam bugale. Me ' vevay eürus e peoc'h hag e trankilite.\nP' oa dimezet he filhorez, hi a ra(s) aour hag argant dezhe.\n- Ne vennan ket e chomit ken da chom amañ. Kerzhit pelloc'h ac'hann-amañ, kar amañ ne welit ket den, ha den n'ho kwel ket. G(et) an aour ha g(et) an argant a ran deoc'h, c'hwi ' c'hellay monet d'ur vro e-lec'h e plijay deoc'h.\nS'tu 'm' int partiet. Hi a lâras kenavo, he gwaz ha hi, d'he mamm-baeren. Hag ar siren a lâras dezhe :\n- Ne vankit ket a zonet da man gwelet. Me ' faot din e tit pep miz, deiz evit deiz. Kar mar veoc'h un deiz àr-lerc'h, ne rin ket mam bennozh deoc'h.\nAr miz kentañ, int a zo daet an deiz just deiz evit deiz, da welet ar siren he mamm-baeren. An eilvet miz, an daouvet miz int arruas tri deiz diwezhat hag e oa ar siren é vervel. Ha ' oa ket 'met an tri gwaz d'he soagniñ. P'he doa gwelet he filhorez hag he gwaz, hi a lâras dezhe :\n- Kulit ag ur paz. Ne vennan ket mui ho kwelet. C'hwi hoc'h eus manket d'ho tever. Bremañ kulit e-lec'h mard oc'h é chom. 'M eus graet trawalc'h a(g) aour hag argant deoc'h. Hag an tri den a zo amañ a vo tout evite. Ha(g) interit-me bremañ e-lec'h a blijay geneoc'h, dizan ur wezenn skav. Ha pa vo é bleuñv, ma zud vat, c'hwi o zroc'hay a bakadoù, ha c'hwi o lakay a-skourr da sec'het. Ha pa basay (un) den maleürus ebet amañ, hag a vo klañv, c'hwi ' ray b(ep) a wezh tizan dezhe, ha doc'h ar voutailh a zo amañ, c'hwi a lakay a-barzh, ha c'hwi a sovay o buhez. Ha ma ' oa(nt?) ket c'hoazh marv, neuze.\nC'étaient d'autres qui l'avaient envoyée là, parce qu'elle était affligée. Alors les autres avaient choisi cet endroit là qu'elle aurait été tranquille. An hanter doc'h he c'horv a oa bet debret g(et) ur rekin. Ha neuze ' oa graet ar lenn, ha hi ' oa laket a-barzh. Ha(g) int a lâre amañ e vo e peoc'h hag e trankilite. Hag er mor e vehe bet marv goude ma oa bet haniet d'ar rekin.\nAn dek-se ' oa bet lakaet e morfos, an deiz ' oa dimezet he filhorez an dek den yaouank a oa er fest, hag an dek jao a oa graet dezhe da zebriñ 'tal ar lenn. Hag an deiz ma(r)d int aet kuit he filhorez hag he gwaz, an dek den yaouank hag an dek jao a zo dispartiet.


Breizh - Distag Courtage\nBEZIT ASUR E VEOC'H AMBROUGET MAT !\nArbennik eo Distag Kouratañ war ar c'houratañ kretaat madoù ha tud hag emañ e-kichen e arvalien a vicher, embregerezhioù ha tud prevez evit heñchañ anezho en o dibaboù kretadurioù ha gwarez sokial.\nEus Kemper, ez eomp war tiriad Breizh en e bezh, hag e pep lec'h all evit degas deoc'h ur servij graet evidoc'h ha diouzhoc'h.\nKinnig deoc'h an diskoulm gwellañ diouzh ho kortozadennoù ha hoc'h ezhommoù.\nSevel evidoc'h ar programm\nLakaat ac'hanoc'h da arboellañ arc'hant dre gevraouiñ kevratoù ha gwarantoù war zaougement.\nDifenn ho lazioù, dizalc'h a-grenn,\nmar bez ur gwallzarvoud bennak


Journal de Renaud Camus, samedi 28 janvier 2017\ncréée le dimanche 29 janvier 2017, 11 h 13\nmodifiée le dimanche 29 janvier 2017, 11 h 22Bordeaux, Grand Hôtel chambre 456, samedi 28 janvier, une heure et demie du matin. Le pape François a dit à Tareq Oubrou :\nM. le grand-imam et recteur ~~~ ~~~~~~~~~ ~~~~ ~~~~~ ~~~~~~~~ ~~~ ~~~~, ~~~ ~~~ ~~’~~~~ ~~~~ ~~~~~ ~~~~~~~~~ ~~~~~~~ raisons pour cela. ~~~ ~~~~~~~~~~~~~~ ~~~~~~~~~~ ~~~~~~~~~~ ~~~ ~~~~~~~~ ~~~ ~~~~ ~~~~ ~~~~~~~ ~~~~ ~~~~~~~, ~~~~~~ ~~~~~~-~~~~~, ~~~ ~~~~~~~~~ ~~~~~~~~~ ~~~~ ~~~ ~~~~~~~~~~~ ~~~~~~~~~~ ~~~ ~~~ ~~~~~~~~, ~~~~~ ~~’~~~~~~ ~~’~~~~~. Métaphysicien, comme il ~~~ ~~~~~~~~~, ~~~ ~~~~~ ~~~~ ~~~~~~~ ~~~ ~~~ ~~~~~ ~~~~ ~~~~~~~~~, ~~~~~~~~~, ~~~~~~~~~, ~~~~ ~~~~~~~~~, ~~~~~ ~~~~~ ~~’~~ ~~~~~~ ~~’~~~~~~~~~~~ ~~~ ~~~~~~~ ~~~ ~~’~~~~~~~~~, ~~~ ~~’~~~~~~, ~~~ la divinité de ~~~~~. ~~~ ~~ ~~~~~ ~~~~~ ~~~ ~~~~~~~ ~~~~ ~~~~~~~~~~ ~~~ ~~~~~~. ~~~ ~~~~~~ ~~’~~~~ ~~~’~~~~ ~~~~~~, ~~~ ~~~~~~ ~~~ ~~~~~~~~ ~~~ ~~~~~~ part.\nCamel ~~~~~~~~ ~~~~~~~ ~~~ ~~~~~ ~~~ grand-imam qu’il est ~~~~~ ~~~ ~~~~~~ ~~ ~~~~~~~~~, ~~~ ~~ ~~ ~~~~~~ ~~~~, ~~~~~~~~~~~ ~~~~~ ~~~~~ ~~~~~ ~~~ ~~~~, ~~~ ~~~~~~~ ~~~ ~~~~~~~~~~ ~~~~ ~~~ ~~~~~~, ~~~~~~~~’~~~~ ~~~~~~~, ~~~ ~~~~ Berry bien-aimé. Bechikh ~~~~~~~~~ ~~’~~~~~~~~~ ~~~~ ~~~~~~~~~~~ ~~~~~~~~~~~ ~~ ~~’~~~~~~~~~~~ ~~~ ~~’~~~~~~~~~~~~~ ~~~ ~~~~ ~~~~~~~~~~~~~~~~~ ~~~~~ ~~~ ~~~~~~~~~ ~~~ ~~’~~~~~~~~ ~~~~~~ ~~~~~ : ~~’~~~~ ~~~’~~~~, ~~~~~~ ~~~ ~~~ ~~~ ~~~~, ~~~~~ en vacances au ~~~~~~ ~~~ ~~~ ~~~~~~~~, ~~~~~ ~~~~ ; ~~~~ ~~’~~ ~~~~ Bourges.\nTout ~~’~~~~ ~~~~~~ ~~~ ~~~ ~~~~~ ~~~~~ ~~~~~~~~~~~~~~, ~~~ ~~~~~~ ~~ ~~~ ~~~~. ~~~ ~~~~~~~~ ~~~~ ~~~ ~~~~~~~ faire une communication ~~’~~~ ~~~~ ~~~~~ ~~’~~~~ ~~~~~-~~~~~~, ~~’~~~~ ~~~ ~~~~ ~~’~~~~~~ ~~’~~~~~~ ~~~~ ~~~~~~~~ ; ~~~~~ ~~~~~~~~~~~ — ~~~~~~~~~~-~~~ ~~~~ ~~~ ~~~ ~~~~~~~~~~~ ~~~~ ~~~~~~~~~~~~~~ ~~~~~ ~~~~~~ ~~~ ~~~~~~~~~ incendiaire ? elle ~~’~~~~~~~~ ~~~~~~~~~ ~~~~ ~~~~~~~~~~~… —, ~~~~~~~~~~~ ~~~ ~~~~ ~~~~ ~~~~~~~ ~~~~~~~~~~~~~~ ~~ ~~~ ~~~~~~, ~~~~~ ~~~~~~~ ~~~ ~~~~~~ ~~~~~~~~~. ~~~~~~~~~~~~~~~~~, ~~’~~~ ~~~~~~ ~~~~~~~~ ~~~ ~~~~~~~~~~~~ ~~~~~~~, ~~~ sorte que nous ~~~~~ ~~~~~~~ ~~~~~~~~, ~~~~~~~ ~~~ ~~~~, ~~’~~~~~~ ~~~~~~~~~~ ~~~~~~~ ~~~ ~~~~~~~~~~~~, ~~~~~ ~~’~~~ ~~~~~~~ ~~~’~~~ ~~~~ ~~~ ~~~~~ ~~~ ~~~ ~~~~~~~~ ~~~~~~~~~~~~~~, ~~~ ~~~~ ~~~ ~~~~~~ ~~~~~~ tout est remplacement, ~~ ~~~~~~~~~~ ~~~~ ~~~~ ~~~~~~~~~~~ ~~~~~ ~~~~~ ~~~~~~~ ~~~~~~. ~~~~~~~~~ ~~~~~~~~ ~~~~ ~~~ ~~~~~~~ ~~~~~~~, ~~~~~ ~~~ ~~~~~~ ~~~~ ~~~~ ~~’~~~~~~~~~~~~ ~~~ ~~’~~~~~~ ~~ ~~~~~ ~~~~~ ~~~~~~~~ chose : c’est plus profond.\nComme ~~~ ~~~ ~~~~~~~~ ~~~~ ~~~~~~~~~ ~~~ ~~~~~~~, ~~~ ~~~~~~~ ~~~~~~ ~~’~~~ ~~~~~~~~, ~~~ ~~~~~~ ~~’~~~~~~~~~~~ ~~~~~~~~~~ ~~~ ~~~~~~~ ~~ ~~~~~~~, ~~~’~~~~~ ~~~~~~~, ~~~~~~ ~~~~~ ~~~ ~~~~~~ ici, apparemment, je ~~~~~ ~~~~~~ ~~~~~ ~~~~~~~~~ ~~~~~~~~~~~~~, ~~~~~~~~~~~ — ~~~~~ ~~’~~~~ ~~ ~~~~ ~~~~~ ~~~~~~~~~ ~~~ ~~~~, ~~~ ~~’~~~ ~~~~~ ~~~ ~~~~~ ~~~~ ~~’~~~~~~~~~~ ~~~ ~~~ ~~~~ ~~’~~~~~~~~~ ~~~~~~ à dire.\nLe colloque ~~~~~~ ~~~~~ ~~~~~ ~~~ ~~~~~~ ~~~~~~~~~ ~~~~~~~~~ ~~~ ~~~ ~~~~~ ~~~~~~~, ~~~ ~~~~~~~ ~~~~~~~~~~ ~~~ ~~~ ~~~~~~~~, ~~~ ~~~~ ~~~~~~~~, ~~~~~~~~~ “~~~~~ ~~~~~~~~~” ~~~ ~~~~~~~~~~~ ~~~~-~~~~~-~~~~~ : ~~~~~ est l’œuvre, 1913-1925, ~~~ ~~’~~~~~~~~~~~ ~~~~~~~~ ~~~~~~~-~~~~~~~, ~~~~~-~~~~~, ~~~~~ ~~~ ~~~~ ~~~~~~ ~~~~~~~~~~~ ~~~~~~~~~ ~~~~~~~-~~~~~~~, 1841-1905.\nNous ~~~~~~ ~~~~~~~~ ~~~~~~ ~~~~~ ~~~ ~~~~~~~~~~~ ~~~~~~ ~~~~~~~~, ~~~~~~~, ~~~~ ~~~~ ~~~~~~ ~~~ ~~~ rive gauche, dans ~~’~~~~~~~~~ ~~~ : ~~~ ~~~~~~~~~~~~~ “~~~~~~~~~” ~~ ~~~~ ~~~ ~~~~~~~~~, ~~~~~~~~ ~~~~ ~~~ ~~~~, ~~~~~ ~~~ ~~~~~~~~ ~~~~~~~~~~~. ~~’~~ ~~~~~~ ~~~~~ ~~~~~~~ ~~~ ~~~~~~ ~~~~~~~~, ~~~~ ~~~~ ~~~~~~~~~, le jeune grand-rabbin ~~~ ~~~~~~~~~, ~~~~ ~~’~~~~~~ ~~~~~~~~~~~ ~~ ~~~~~~~~~-~~~~~~~~, ~~~ ~~~~~~~ ; ~~~~~ ~~~~~~~~~ ~~~ ~~~ ~~~~~~-~~~~~, ~~~~~ ~~~ ~~~~~~~~~~~ ~~~ ~~’~~~~~ ~~~~ ~~~~~ ~~~~~~~, ~~~~~ ~~~ ~~~~~~~~~~~~~ ~~~~ ~~~~~~~~~~ à soutenir, surtout ~~~~~~ ~~~ ~~~~~~, ~~~ ~~~’~~~ ~~~~~~~ : ~~~~~~~~ ~~~ ~~~~ ~~~~~ ~~~~ ~~~~~ ~~~ ~~~~ ~~~~~ ~~~~ ~~~ ~~~~~~ ~~~~ ~~~~~ ~~~~~ ~~~~ ~~~~~~~~~ ~~~~~~~ ~~~ XIe siècle ?\nLe causeur a l’air ~~’~~~ ~~~~~ ~~~~~~~~~~~ ~~~~~~~~~ ~~~ ~~~ ~~~~~~~~ ~~~~~~~ ~~~ XVIe ~~~~~~~ — ~~~ ~~~~ ~~~~~~~~~ ~~~ ~~~~~~~~~. ~~ ~~~~~ ~~~ ~~~~ ~~~~~~ ~~~ ~~~~~~-~~~~~ ~~~ ~~~~~~~~, ~~~~~ émacié, et qui ~~~~~~~~~~ ~~~~~~~, ~~~~~ ~~~ ~~~~~, ~~ ~~~ ~~~~~~~~~~ ~~~~~~ — ~~~~~ ~~’~~~~~~ ~~~~ ~~~~~~~ ~~~~~~~ ~~~~~.\nLe ~~~~~~ ~~~~~~-~~~~~~~, ~~~ ~~~~ ~~~~~, ~~~ ~~~~~~~~ ~~~~~ ~~~~~~ ~~~~~ rien manger, tant ~~~~~ ~~~~~~~~~ ~~~~ ~~~~~~~~~~ ~~~~~~~~~~~~~ ~~~~ ~~~~~~~ ~~~~ ~~~~ ; ~~~~~ ~~~~~ ~~~ ~~~~~~, ~~~~~ ~~-~~-~~~ ~~~~~~~~~, ~~’~~~~ ~~~ ~~~~~~ ~~~ ~~~ ~~~~~~~~~, ~~~ ~~’~~~~ ~~~~~, ~~~~~~ ~~~ veut n’enfreindre aucune ~~~~~~. ~~~~~~~~~ ~~~ ~~~~ ~~~~~~~ ~~~ ~~~~~ ~~~~ ~~~~~~~~~~~ ~~~~~~~~~~~~, ~~~ ~~~~ ~~~~~~ ~~~~~~ ~~~~~~~~. ~~’~~~~~~~ ~~~~~~~ ~~~ ~~~~~ ~~~~~~ ~~~~ ~~~~ ~~~ ~~~~~~~~ ~~’~~~~~~~~ ~~ ~~~~~~, mais on l’en ~~~~~~ ~~~~~~~~~ ~~~ ~~’~~~~~~~~~~ ~~~~ ~~’~~~~~~ ~~~ ours.\nCépafo, en ~~~~~ temps. ~~~~~ ~~~~~ ~~~~~.\nvoir l’entrée du samedi 28 janvier 2017 et ses 5 images dans Le Jour ni l’Heure


An Hitited a oa anezho ur bobl eus Anatolia hag a ziazezas ur rouantelezh en-dro da Hattusha (hititeg URUḪattuša) e kreiz Anatolia adalek an XVIIIvet kantved kent J.-K.. Er XIVvet kantved edo an impalaeriezh hitit en he barr. Ren a rae war Anatolia, gwalarn Siria hogos ken pell er su ha genoù ar stêr Litani (un dachenn anvet Amqu), ha betek Mezopotamia-uhel er reter. goude 1180 kent J.-K. e tarzhas an impalaeriezh e keodedoù-Stad hitit. Lod anezhe a chomas en o sav betek an an VIIIvet kantved kent J.-K.\nMeur a yezh a veze komzet gant an Hitited. Adkavet eo bet teulioù hitit e yezhoù ragindezeuropek, an hateg en o zouez, hag e yezhoù indezeuropek, an nesaneg, al louveg hag ar palaeg, da skouer.\nEr c'hornôg hag er su da greiz ar vro edo ar rannvro anavezet evel Luwiya en testennoù hitit kentañ. Kemeret e oa lec'h an anv-se gant hini div rouantelezh nevez pa voent savet : Arzawa ha Kizzuwatna. Koulskoude e talc'has an Hitited d'ober anv eus ar yezh a oa diwanet eno evel al Luwianeg. Kent krouidigezh Kizzuwatna, kalon ar vro-se e Cilicia a veze anvet Adaniya da gentañ gant an Hitited . Adalek e emsavadeg a-enep an Hitited e-doug ren Ammuna, e kemeras an anv a Gizzuwatna ha klask a reas en em ledañ gant berzh etrezek an norzh to encompass the lower Anti-Taurus menezioù as well. En norzh, er menezioù, e veve ur bobl anvet Kaskianed. E gevred impalaeriezh an Hitited edo impalaeriezh Mitanni. En he barr, dindan ren Moursili II e oa ledet an impalaeriezh hitit eus Arzawa er c'hornôg betek Mitanni er reter. Ren a rae kalz eus an dachenn Kaskiat en norzh, en o mesk Hayasa-Azzi er gwalarn, hag Kanaan er su, ken pell ha bevenn su al Liban.\nAr brezel sivil, hag ar stourmoù evit an tron, mesket gant tagadennoù Pobloù ar mor a wanaas an Hitited ha war-dro 1160 e oa kouezhet an impalaeriezh en he foull. Stadoù nevezhitit, rouantelezhioù bihan dindan galloud Asiria, a c'hall bezañ chomet betek 700 kent J.-K., hag hititeg oavezh an arem hag ar rannyezhoù luwian a emdroas er lidieg, nebeut testeiekaet, el lisieg hag er c'harieg. Dilerc'hioù ar yezhoù-se a deuzas da vare an impalaeriezh persat hag aet e oant da get pa en em ledas ar sevenadur hellenek.\nur bobl eus Kanaan a vije bet pe na vije ket bet liammet da unan eus ar strolladoù anatolian pe d'an daou, hag a vije pe ne vije ket heñvel ouzh ar rouantelezhioù nevezhitit (Luwian) .\nAdtapet diwar « https://br.wikipedia.org/w/index.php?title=Hitited&oldid=1861352 »


Il y a, Il y aura, Il y avait, Il y a eu - Page 2\nBrezhoneg ar bobl :: Brezhoneg ar bobl :: Brezhoneg Bro-Leon\nIl y a, Il y aura, Il y avait, Il y a eu\nSujet: Re: Il y a, Il y aura, Il y avait, Il y a eu Mer Avr 04, 2012 2:49 pm\nN'eus forz petra, kwa... Ar re 'neus skrivet an dra-he a vefe gwellac'h dê chilaou eun tammig gwir vrezonegerien e-lec'h chom ba o burew é choaz petra zo reiz ha petra n'eo ket, herve o zantimant...\nAñfin tout an dud 'oar la re Preder n'int ket ar re dosta deuz langaj an dud, kentac'h 'vent é fantasmi divar o leoriou !\nNormalamant, dign da hoûd atô, ar linguisted a zell deuz ar feson ma gôzev an dud, ha sevel a rant leoriou divar an dra-he. Mez re Preder ha tout ar re zo sod ga'n neobreton 'ra ar c'hontrol: sellet a rant deuz o leoriou neobreton ha divarnê 'lâront "pez 'lâr ar brezoneger-mañ n'e ket mad abalamour n'e ket bet skrivet ba ma leor". Ar re-he a gav dê la brezoneg an dud zo brezoneg unifiet hag a zo bet distummet ! E-gij pa vije bet deuz ar brezoneg unifiet a-oll viskoaz! Penôz 'heller bea ken sod?\nMez gredoñ ket la vefe kalz a dud é lenn leoriou re Preder (n'euz forz penôz zo kement a bojou droch gante, ma 've red kaoud diksioneriou Preder evid kompren eun dra bennaket), setu n'e ked eur gwall dra.\nEvid dont en-dro d'ar skwer 'voamp kôzeal deuhouti:\n"Savet zo eun ôter" zo REIZ bar lodenn vrassa deuz ar parlañchou brezoneg. Ar re a lâr ar c'hontrol zo berr o gweled ha sarr o spered...\nSujet: Re: Il y a, Il y aura, Il y avait, Il y a eu Sam Juin 23, 2012 9:22 am\nJ'ai une petite question supplémentaire : quelles sont les conjugaisons imparfait, passé et futur de la forme EZ EUS ?\nSujet: Re: Il y a, Il y aura, Il y avait, Il y a eu Sam Juin 23, 2012 9:56 am\n'Vid ar re nefe c'hoant da jilow tud deus bro-Leon :\nPetrame 'vid goud pesse mod vé gwraet ga'r form "edo" n'eus kime lak e vri ba'r grammèr ga Visant Favé, pe goull ga Jean-Claude Miossec, hemañ a oar mad tou'n traou-mañ.\nMed 'vel na bet laret ur leonad din-me pell zo, daw diwall kar bro-Leon zo leden a-walc'h memestra, ha vé ket kaojeet mehmod deus 'n eil tu d'egile, ha deus pezh na laret din 'e, ba gorre Leon an-heñi vé laret an dra-he keñtoc'h\nSujet: Re: Il y a, Il y aura, Il y avait, Il y a eu Sam Juin 23, 2012 10:45 am\nimparfait: e oa\npassé composé: ez eus bet (ou "zo bet" dans la plupart des endroits)\nfutur: e vo\n"edo" 've implijet memez mod ga' "ema(ñ)", mez en amzer basseet ê.\nSujet: Re: Il y a, Il y aura, Il y avait, Il y a eu


Harellerezh skol - Wikipedia\nAn harellerezh skol en un tresadenn-vev\nUr skouer harellerezh skol\nHarellerezh skol a vez graet eus implij an nerzh korf, ar gourdrouz, ar rediañ pe an abafamant evit goapaat pe rediañ unan bennak da sentiñ e bed an deskadurezh. Evit ma vefe lakaet da harellerezh skol un obererezh e rank bezañ unan awenet gant droukrañs, heskin, implij un nerzh digempouez, lies, o tegas estrenvan.\nAn harellerezh skol a c'hell bezañ mammenn da fromoù hag efedoù lies war an deskard taget evel, kounnar, digalon pe emlazh. An den hag a vez gouzañver d'an harellerezh skol a vez muioc'h a chañsoù gantañ da zont da vezañ un torfedour.\nPa vez gouzañver d'an harellezh skol un deskard e vez sinoù o tont war wel dreist-holl a-fed emzalc'h. Ur gouzañver a c'hell dont da vezañ kounnaret diabeg pe kaout e notennoù o vont war zigresk kalz da skouer.\nN'eus ket un termeniñ resis d'an harellerezh skol, disheñvel eo hervez ar vroioù. Kavout a reer memestra tri elfenn diazez d'an emzalc'h feuls 'se :\nUr dezev enebiezh (ur c'hoant a zo da zegas poan spered pe korf, n'eo ket un darvoud gant un dilerc'h dic'hortoz)\nImplij un nerzh digempouez (kavet e vez en harellerezh skol un diforc'h anat a nerzh etre ar gouzañver hag an tager)\nUn adwezh war ul lajad amzer (muioc'h evit ur wech gant ur posublded e adkrogfe an darvoud).\nRoet ez eus bet div elfenn ouzhpenn evit degas un termenadur resisoc'h d'an harellerezh skol:\nEstrenvan ar gouzañver (ar gouzañver a zougo kudennoù spered, sokial pe korfel)\nRaksoñjet (an harellerezh skol a zo emzalc'hioù awenet dre korvoioù ha n'eo ket dic'hortoz).\nUl lodenn eus an elfennoù-se a zo tabutet evel da geñver an nerzh digempouez, a-wechoù eo un nerzh kempouez gant ar gouzañver kement ha gant an tager. A-vras e chom an elfennoù a-us diazez un termeniñ eus an harellerezh skol kement evit ar skiantourien pe el lennegezh.\nDiaes eo kaout sifroù sklaer a-fed harellerezh skol, ar gouzañverien a c'hell chom hep diskuliañ ar gudenn, an termeniñ a zo lies hervez ar vroioù d'an harellerezh skol neuze ne vo ket adkavet ar memes fedoù degemeret pe get er sifroù. Ar pezh a chom anat eo an harellerezh skol a zo ur gudenn drastus, ha ledet dre ar bed holl.\nEvit Stadoù-Unanet Amerika hervez an American Psychological Association, "40% betek 80% eus bugale ur remziad skol a zo bet stok-ha-stok gant un darvoud harellerezh skol e-pad o skoliata." Hervez meur a studiadenn e teu anat war-wel ez eo an deskarded paourañ pe eus al liveoù sokial izelañ hag a vez gouzañverien aliesoc'h d'an harellerezh skol.\nAdtapet diwar « https://br.wikipedia.org/w/index.php?title=Harellerezh_skol&oldid=1764941 »\nKemmoù diwezhañ degaset d'ar bajenn-mañ d'an 23 Eos 2017, da 12:57.


bratellerezh – Adc'heriadur brezhoneg\nbratellerezh, pennanv hollek gourel.\nObererezh a-enep un emouestlad pe un dlead e-keñver unan bennak pe un dra bennak. Heñvelsterioù : trubarderezh, treitouriezh, yudazerezh.\nD’an deiz ma ne c’hello ket mui ar galloud dalc’her chom hep disprizout a-grenn arc’hadurioù ar boblañs dalc’het, e vo laouen-bras o kavout war e hent ar gendivizerion fur a vo prest d’en em glevout gantañ ha da argas mennad ar Stad vroadel gant ma vo grataet, lakaomp, un tamm kelennadurezh divyezhek er skolioù.\nAmañ e krog ar bratellerezh. (Emsav, niv. 17, 1968, p. 147)\nBetek hañv 1791 e c’halled krediñ e padfe an treuzvarc’had etre ar vourc’hizelezh hag ar vrientinelezh frankizour en-dro d’ur renad a roueelezh vonreizhek, nemet e voe lakaet an treuzvarc’had-se en arvar gant iriennoù enepdispac’hel ar vrientinion, bratellerezh ar Roue o tarbenn nevezadennoù an Dispac’h hag o kas leuridi d’an rouaned all evit o isañ enep dezhañ. (Emsav, niv. 104, 1975)\n– Taol bratellerezh. Gread a denn d’ar bratellerezh.\nPerzh oberiat o doa kemeret e difennerezh ar gêrbenn ha frammet edont en ur gward broadel a 250 kaderv chomet armet goude an diviz-brezel. Hemañ o doa sellet a-hend-all evel un taol bratellerezh. (Emsav, niv. 107, 1975)\nDiwar -bratell-, pennrann ar verb bratellat2, hag al lostger -erezh.\nbratellerez, « duperie, tromperie » (Vallée, 1931),\nbratellerezh, « trahison, tromperie, duperie » (Hemon, 1962),\nbratellerezh, « duperie » (Menard, 2012).


Yvan Colonna o yunañ hep bara na dour\nKraouiet e toull-bac’h Arles, ar prizoniad politikel korsad Yvan Colonna a zo o yunañ hep bara na dour abaoe dimeurzh dremenet.\nAbaoe bloavezhioù e oa eñ er memes log. Hogen, divizout a reas melestradurezh ar prizon e gas en ur log all a-greiz taol. Pezh ne blijas ket d’ar prizoniad, anat. N’eo ket ar wech kentañ en deus Colonna braoz gant melestradurezh ar bac’hoù. E 2012 dija e oa bet suspedet da glask tec’hout kuit hep ma vefe bet kavet tamm prouenn ebet a-eneptañ. Gounezet en doa ar c’horsad e brosez a-c’houdevezh ha setu eñ adlakaet e Arles (tostoc’h eus Korsika) goude ur prantad kastiz e toull-bac’h Réau e Bro Pariz.\nEr mare-mañ ez eus trouz e Korsika diwar-benn ar brizonidi bolitikel a chom en toull-bac’h. An holl o deus traoù da rebechiñ ouzh melestradurezh ar bac’hoù, hervez o mignoned. Disadorn dremenet e oa 2000 manifestour o tibunañ e straedoù Corte evit azgoulenn e vefe kaset Pierre Alessandri hag Alain Ferrandi (izili ar « C’homando Erignac » a-hervez) e toull-bac’h Borgu e Korsika ha tennet dioute ar statud a brizonidi DPS (Détenus Particulièrement Surveillés).


Pajenn:Marrec - Doctrin ar guir Gristen.djvu/182 - Wikimammenn\nPajenn:Marrec - Doctrin ar guir Gristen.djvu/182\nmaleüriou a rên dre’r bed . Doue a roas ar memes tra da anaout da ur roue a Franç, hanvet Robert, epad ma pede gant cals a fervor, er guær a Orlean, evit peoc’h ha tranquilite e rouantelez. Ar roue Louis IX, da c’houzout eo, sant Louis, a gomprene manific ar virionez-ma, pa ordrenas toulla gant un ouarn-ruz teod an ini en devize blasphemet an hano santel a Zoue. Allas, hirio ar vlasphematourien a zeblant beva e peoc’h ; mas [sic] ar vrec’h eus a justiç Doue ne dê quet berreet ; tizet e vezint ; Doue a zo patiant, abalamour maz-eo eternel : patiens, quia æternus . Abalamour d’an hano a Zoue, e vezo serret ouzomp pe digoret deomp dor ar barados ; eürus eta ar re o devezo, var an douar, enoret an hano santel-ma; ha maleürus ar re o devezo er blasphemet, hep beza graet pinigen !\nDoue, goude beza ordrenet deomp, en daou gourc’hemen quenta, an enor hac ar respet interior a dleomp da gaout evit e hano santel, a c’houlen ouzomp, en drede gourc’hemen, m’hon devezo sonch d’en enori ive exterioramant, o consacri d’e zervich ur certen amzer eus hor buez, abalamour hor c’horf a zo, couls hac hon ene, al labour eus e zaou[a]rn. An deiz, guechal consacret da Zoue, a oa hanvet ar sadorn, sabbatum, da lavaret eo, an deiz a repos, abalamour ma teuas Doue, goude beza crouet ar bed e c’huec’h\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/182&oldid=100066 »\nKemmoù diwezhañ degaset d'ar bajenn-mañ d'an 25 Meu 2017, da 13:49.


L'étoile de Maël - Wikipedia\nL'étoile de Maël a zo ul levr gallek evit ar vugale, embannet e miz Du 1995 gant Bayard. Ar skrid a zo bet savet gant Nathan Zimelman, ar skeudennoù gant Anette Bley hag an droidigezh graet gant Marie-Hélène Delval.\nEmbannet e voe an istor e saozneg e 1987 dindan an titl The star of Melvin (skeudennadurioù gant Olivier Dunrea) gant MacMillan Publishing Company, hag en alamaneg e 1994 evel Melwins Stern gant arsEdition, München.\nKontañ a ra istor an ael Maël, lufrer stered.\nAdtapet diwar « https://br.wikipedia.org/w/index.php?title=L%27étoile_de_Maël&oldid=1960899 »


Emili Teixidor - Wikipedia\nEmili Teixidor i Viladecàs (Roda de Ter, 1932 – Barcelona, 2012) zo ur c'hazetenner ha skrivagner katalanek hag en deus skrivet kalz evit ar yaouankiz. Brudet eo e romant istorel L'ocell de foc (An Evn-tan), deuet da vout un arouez uhel eus al lennegezh katalanek evit ar yaouankiz, ha Pa negre (Bara du) a zo deuet da vezañ ur film.\n2.1 Evit bugale\n2.2 Evit krennarded\nMeur a briz zo bet roet d'an oberour. E 1997 en deus bet Priz Broadel al Lennegezh evit ar Vugale hag ar Yaouankiz, roet e Spagn gant ministrerezh ar Sevenadur, gant e levr L'amiga més amiga de la formiga Piga, e katalaneg.\n1988: Retrat d'un assassí d'ocells (Poltred un drouklazher evned)\n1992: El primer amor (gant skrivagnerien all)\n2003: Pa negre (deuet da vout ur film)\n↑ Patrom:Citar web\nblog devoted to Emili Teixidor, Catalan writer\nAdtapet diwar « https://br.wikipedia.org/w/index.php?title=Emili_Teixidor&oldid=1820127 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Tom Neville) (KildareStreet.com)\nResults 1-20 of 834,024 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Tom Neville)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Tom Neville)


Volkanegezh - Wikipedia\nAr volkanegezh a zo an holl fenomenoù liammet gant obererezh diabarzh ar voul-douar. Dont a ra war wel dreist-holl dre an toulloù ma ya tan, moged, ludu ha roc'helloù liñvel drezo. Gwelet e vez an toulloù-se, anvet krateroù, e menezioù a reer menezioù-tan pe volkanoù eus outo. A-bouez eo ar volkanegezh en Istor pa grou an dislonkadennoù ludu ha lavaoù (ar roc'helloù liñvel) douaroù mat-kenañ evit ar gounezerezh ken e teu poblañsoù bras da chom e skeud ar menezioù-tan. Diouzh-se e teu meur a wallzarvoud gant kolloù buhez niverus ha dic'hortoz. (Gwelet Pompei, Herculanum, Krakatau, Menez-tan Saint Helen's, Nevado del Ruiz, Santorin).\n1 Seurtoù volkanegezh\n1.1 Volkanegezh dre ar geinenn-veurvorel\n1.2 Volkanegezh dre bik-tomm\n1.3 Volkanegezh dre subduktadur\nSeurtoù volkanegezh[kemmañ | kemmañ ar vammenn]\nVolkanegezh dre ar geinenn-veurvorel[kemmañ | kemmañ ar vammenn]\nPa dorr ur blakenn, pe e vefe plakenn veurvorel pe plakenn gevandirel, e chell ar magma sevel dre ar frailhoù nevez-krouet. Peurvuiañ e c’hoarvez kement-se e strad ar morioù evel e-kreiz ar meurvor atlantel e bro Island, met c’hoarvezout a ra ivez war an douar-bras, da skouer e-kreiz rift Afrika e-lec'h ma vo ur mor a-benn nebeut (diouzh ur skeul c'heologek evel-just). En-dro d'ar geinenn emañ ar blanedenn war-gresk ha bount a zo dre zindan. Pa c'hoarvez se e krouer div blakenn unan a bep tu d'ar geinenn ha fiñv a zo a-ziwar ar geinenn. An dra-mañ eo a lak ar c'hevandiroù da vont da heul. Er mor Atlantel e tilec'h plakenn Europa-Azia diouzh hini Amerika a 5 santimetr bep bloaz. Er meurvor Habask ez eus 12 santimetrad dilec'hiadur bep bloaz. Evit ar pezh a sell ouzh ar magma ez eo alkalinek ha kar da gimiezh ar bazalt pe ar gabbro. Pa vez volkanegezh a seurt-se en ur mor bennak e kaver merkoù eus se er vein, da skouer pa vez kavet "goubennerioù" pillow-lava evel ma'z eus e ledenez Kraozon e Breizh.\nVolkanegezh dre bik-tomm[kemmañ | kemmañ ar vammenn]\nUr pik-tomm a zo ul lec’h tomm-gor, tommoc’h evit e lec’h all ebet, dre lec’h ma treuz ar magma ar greunenn. Enezeg Hawaii hag enez ar Reunion a zo dezho ur volkanegezh eus ar seurt-se. Bez’ ez eus ivez enezeg ar Maldivez, plaenenn Dekka hag Enez Voris. Soñjal a ra d’ar skiantourien e c’hellfe an dra-se bezañ penn-kaoz d'ar volkanegezh yaouankañ a zo e Bro-Alvern e Bro-C’hall, met an dra-se n'eo ket prouet.\nVolkanegezh dre subduktadur[kemmañ | kemmañ ar vammenn]\nVolkanegezh dre subduktadur\nAn degouezh-mañ eo a zegas an darn vrasañ eus ar menezioù-tan a weler dre ar bed, dreist-holl reoù Gwareg an tan er mor Habask. C’hoarvezout a ra ez afe ur blakenn d’en em sankañ dindan unan all. Neuze ez a gouelezennoù ur blakenn, hag a vez karget a zour alies, d'en em sankañ dindan ur blakenn gevandirel. Metamorfegezh kreñv a c'hoarvezo neuze alies zoken betek an deuzidigezh. Ar magma-se, granitek ha trenk, a glask adpignat dre ar frailhoù a zeu er blakenn us. Gallout a ra difoupañ war c'horre e stumm ur menez-tan pe un aridennad anezho. Menezioù-tan a seurt d'ar re-se a zo en Italia (rummad Vulcano hag an enezeg Eoliat, an Etna), en Andoù e Suamerika, e Norzhamerika (Menez Santez-Elena), en Indonezia (Merapi, Pinatubo, Krakatau...), enezegoù evel reoù an Antilhez, inizi Kouril, hag inizi Aleout hag all. Peurvuiañ e vezont tarzhus-kenañ hag e broioù poblet-tre siwazh evel en Indonezia. Pa darzhont ec'h eztaolont milionoù a donennadoù mein ha kalz a ludu en oabl. Goude tarzhadenn diwezhañ Menez Santez-Elena (Saint-Helen's) er Stadoù-Unanet e troas ar boultrenn-se e-pad meur a viz en atmosferenn en-dro d'hon planedenn.\nMenez St. Helens pa oa o kregiñ da zislonkañ moged, 18 a viz Mae 1980\nAdtapet diwar « https://br.wikipedia.org/w/index.php?title=Volkanegezh&oldid=1526007 »\nKemmoù diwezhañ degaset d'ar bajenn-mañ d'an 2 Gwe 2013, da 15:51.


Yezh Ausbau - Wikipedia\nUr yezh diwar danzen pe ur yezh Ausbau (e alamaneg : Ausbausprache [ˈaʊsbaʊˌʃpraːxə]) a zo ur seurtad yezhel a zo bet lakaet d’ober ur yezh dizalc’h evit abegoù kevredadel pe bolitik.\nSavelet eo bet ar meizad gant Heinz Kloss e 1967. Diazezet en deus hemañ daou hollad distag ha dizalc’h a-walc’h a zezverkoù hag a arguzennoù evit deskrivañ ur seurtad evel ur yezh dizalc’h kentoc’h eget ur rannyezh : unan kevredadourel, evit ar yezhoù diwar danzen, hag unan yezhoniel, evit ar yezhoù diwar pellder. En enep d’ar yezhoù diwar danzen, hag a zo liammet gant o ferzhioù strukturel, e vez kemmet amañ ar yezhoù diouzh ar re all diwar o arc’hwelioù kevredadel pe bolitik.\nUr yezh diwar danzen a zo ganti un doare-skrivañ hag ur yezhadur reizhennet hag ur c'heriaoueg ledan ha resis a-walc'h, pan eo bet « stummet pe adstummet, doareet pe addoareet – ne vern peseurt degouezh e ve – evit dont da vezañ ur benveg skoueriekaet evit an ezteuler lennegezh ». Daou seurtad yezh hag a c'heller ober gante en un doare komprenus kenetreze a c'hell bezañ sellet e-giz div yezh disheñvel ma'z eo pep hini ur yezh diwar danzen, da skouer : ar serbeg hag ar c'hroateg, an daneg hag an norvegeg, an izelvroeg hag an afrikaans, ar finneg hag an estoneg pe c'hoazh, met nebeutoc'h, an hindeg hag an ourdoueg.\nEvit Heinz Kloss e pourchas ar yezh diwar danzen un "doenn" (e alamaneg : Dach) d’ar seurtadoù en he dalc’h. Ur yezh-to eo neuze.\n↑ Heinz Kloss 1967, p. 29.\nAdtapet diwar « https://br.wikipedia.org/w/index.php?title=Yezh_Ausbau&oldid=1743384 »\nKemmoù diwezhañ degaset d'ar bajenn-mañ d'an 19 Meu 2017, da 01:32.


Jesus Maria Leizaloa - Wikipedia\nJesus Maria Leizaloa\nJesus Maria Leizaloa e 1980\nJesús María Leizaola Sánchez (Donostia, 7 Gwengolo 1896 - Donostia, 16 Meurzh 1989) a oa un alvokad hag ur politiker euskarat eus ar Strollad Broadelour Euskarat.\nDilennet e voe e parlamant Madrid er bloavezhioù 1930. E dibenn 1936 e voe anvet da vinistr er gouarnamant euskarat emren, ministr evit ar justis hag ar sevenadur. E 1937 e rankas kuitaat e vro. Goude tremen dre Santander ha Barcelona e erruas e Pariz. Goude marv Jose Antonio Agirre e voe anvet da "lehendakari" en e lec'h ha chom a reas e penn Gouarnamant Euzkadi en harlu etre 1960 ha 1978.\nE 1979, goude 43 bloaz en harlu, e c'hallas Leizaola mont d'e vro en-dro. Degemeret e voe gant miliadoù a dud en ur stad eus Bilbo. En ul lid arouezel e roas e garg a "lehendakari" da g-Carlos Garaikoetxea, a oa nevez-dilennet e penn Kumuniezh Emren Euskadi. E miz Meurzh 1980 e voe dilennet Leizaloa d'ar parlamant euskarat, en anv ar Strollad Broadelour Euskarat, met un nebeud mizioù diwezhatoc'h e tilezas ar vuhez politikel, ha mervel a reas e 1989.\nAdtapet diwar « https://br.wikipedia.org/w/index.php?title=Jesus_Maria_Leizaloa&oldid=1784493 »\nTud Euskal Herria\nKemmoù diwezhañ degaset d'ar bajenn-mañ d'an 16 C'hwe 2018, da 16:59.


(Adkaset eus Main Page)\n69 432 bennad emeur o sevel bremañ e rann vrezhonek an holloueziadur.\nBagad ar C'hausse Méjean e Bro-Chall\nMarc'h Przewalski, marc'h Prjevalski (spesad Equus przewalskii, isspesad Equus ferus przewalskii pe Equus caballus przewalskii), zo ur spesad pe un isspesad kezeg gouez tost-kenañ d'ar spesad Equus caballus.\nKezeg Przewalski a vije bet diaraogerien ar c'hezeg doñvaet. Koulskoude ne zeuas ket an den a-benn d'o doñvaat biskoazh.\nKavet e voent e 1879 gant ar c'horonal ergerzhour rusat Nikolay Prjevalsky e Dzoungaria, er menezioù war lez gouelec'h Gobi. A-raok an darvoud-se e soñje d'ar skiantourien e oa aet al loened-se da get, diouennet gant ar Vongoled abalamour da gaout kig.\nE 1881 e voe dibabet an anv skiantel gant I.S. Poliakov, mirdiour Mirdi loenoniezh Akademiezh skiantoù Sant-Petersbourg.\nGoude ar gavadenn e c'houlennas meur a zoo kavout un nebeud loened. Abalamour d'o gouezder e vije bet diskaret bagadoù a-bezh eus ar c'hezeg-se gant ar chaseourien evit tapout un nebeud loened hepken. Dre benn d'ar chase-se peurgetket ez eas ar spesad war rouesaat hag al loened gouez diwezhañ a oa bet gwelet e Mongolia e 1969. Adalek ar mare-se e vez sellet ouzh ar spesad-se evel diouennet en natur.\nEr zooioù e voe miret ar spesad bev. Diskenn a rafe an holl gezeg Przewalski a-vremañ eus ur strollad 9 pe 12 marc'h a-douez an 31 loen tapet bev e diwezh an Eil Brezel Bed, a ziskenne o-unan eus an 13 marc'h tapet e 1900. Gwirheñvel eo e oa un hiron marc'h doñv en o zouez.\nWar-dro 1977 ne chome ken 300 loen bev er zooioù dre ar bed, neuze e voe savet eskemmoù mirc'hi servij da greskiñ ar boblañs-se gant zooioù hag ensavadurioù, hag e deroù an XXIvet kantved} e konter war-dro 1 800 loen.\nDoare an 21 a viz Ebrel 2021 ha Keleier ar vro.\n18 a viz Ebrel : gant un tan-gwall bras en ur park natur e Suafrika ez eus distrujet meur a dra e rannvro ar C'hab hag en o zouez levraoueg skol-veur ar C'hab, gant miliadoù a levrioù.\n14 a viz Ebrel : embann a ra Aozadur Feur-Emglev Mor Atlantel an Norzh ez aio e soudarded kuit eus Afghanistan adalek ar 1añ a viz Mae.\n9 a viz Ebrel : dislonkañ a ra menez-tan La Soufrière en enez Sant Visant, en Antilhez.\n8 a viz Ebrel : votet eo kinnig lezenn Paul Molac (skeudenn) gant ar Vodadenn Vroadel c'hall e Pariz.\n4 a viz Ebrel : Vjosa Osmani zo dilennet da brezidantez ar vro gant parlamant Kosovo.\n30 a viz Meurzh : taolioù dispac'h gant unanourien e meur a lec'h e Hanternoz Iwerzhon.\n23 a viz Meurzh : stanket eo Kanol Suez gant al lestr-karg Ever Given.\n22 a viz Meurzh : Unaniezh Europa a ginnig koll, ha start, da Republik Pobl Sina, war dachenn ar c'henwerzh, ma ne vez ket doujet da wirioù mab-den e Xinjiang.\n19 a viz Meurzh : dispuilh tan e menez-tan Fagradalsfjall, e kreisteiz Island, nepell diouzh ar gêr-benn Reykjavík.\n17 a viz Meurzh : ar maout a ya gant ar Volkspartij voor Vrijheid en Democratie, kostezenn ar c'hentañ ministr Mark Rutte, e dilennadeg kannaded eil kambr parlamant an Izelvroioù.\nWar gresk e talc’h ar Wikipedia brezhonek da vont, goustad avat, ha tremen 69 400 pennad zo bremañ. Er 83vet renk emaomp bremañ e-touez ar raktresoù Wikipedia , evit an niver a bennadoù, etre an telugu hag ar veneteg. Evit gouzout hiroc'h : An Deizlevr.\nE renkadur an holloueziadurioù hervez danvez ar pennadoù emaomp atav en 79vet plas , etre ar c'hembraeg hag ar yiddish. Ne labouromp ket a-walc'h da wellaat ar pennadoù a zo bet boulc'het, hag un toullad pennadoù diazez a vank c’hoazh d’hor Wiki-ni , evel buhezegezh pe vaksin ha meur a hini all c'hoazh. Taolit ur sell ouzh roll ar pennadoù a ra diouer d’ar Wiki-mañ. Gallout a ra pep hini ac’hanomp klask sevel ar pennadoù a vank dimp. Mankout a ra dimp ivez pennadoù hir (n'hon eus nemet 27 evit ar mare).\nAdtapet diwar « https://br.wikipedia.org/w/index.php?title=Degemer&oldid=1770769 »


Prezegenn An Ti Glas : Ar Chouanerezh\nConference de An Ti Glas\nPorte-parole: Stéphanie Le Pelleter\nPublié le 22/05/12 0:54 -- mis à jour le 00/00/00 00:00\nDistrig Ar Faoued a wint e chouanerezh.\nE 1795, Breizh a-bezh, nemet Penn-ar-Bed, a wint e chouanerezh. Daoust ma chom poblañs ar gêrioù dre vras a-du gant an Dispac'h, poblañsoù ar maezioù a ya da vezañ niverus da souten strollad an enepdispac'h. E distrig\nAr Faoued - a zo dre vras «Bro ar Roue Morvan» a-vremañ -Ar Faoued ha Gourin a zeu buan div enezig republikan e-lec'h ma yay da repuiñ buan brogarourien ar vourc'hioù tro-war-dro a zo ankeniet gant o surentez.\nGoude ar virvidigezh hollek enaouet gant uhelvenozioù Dispac'h 1789, ken kreñv eo an didouellegezh e-keñver ar spioù cheñchamantoù. E bro Gourin e vo sturiet an emsavadeg gant daou penn kozh ar velestradurezh republikan :\nNicolas-Yves Le Clech, a zo bet maer Langoned e 1791-1792, ha François Breban, izel poellgor an Dispac'h e 1794. Penaos displegañ eo bet cheñchet an traoù kement-se?\nNeuze, ar Chouaned, hiraezhus ar Renad kozh pe difennerien librentezioù Breizh gourdrouzet gant ar Republikaned?\nPedet eo bet Pierre-Yves QUEMENER, istorour a-youl-vat e Kaieroù ar Poc'hêr ha Jean KERGRIST, oberour al levr «Qui a tué Poulain Corbion?» gant An Ti Glas da zivizout d'ar goulenn-se.\nPrezegenn An Ti Glas\nD'ar Gwener 8 a viz Mezheven da 8e30\nLoñjer Tronjoly e Gourin\nPal ar gevredigezh a zo kelenn ar brezhoneg ha kizidikaat an dud da glad istorel ha sevenadurel Breizh e bro ar Roue Morvan (Kernev Uhel).


Brüderchen und Schwesterchen - Wikipedia\nBrüderchen und Schwesterchen (Breurig ha C'hoarig) zo ur gontadenn gant ar vreudeur Grimm, niverenn 11 en o dastumad (Kinder- und Hausmärchen) embannet e 1812.\nSkeudenn gant Ludwig Emil Grimm evit Brüderchen und Schwesterchen en embannadur 1819\nDelwenn gant Ignatius Taschner am Märchenbrunnen im Volkspark Friedrichshain, Berlin 1913\nSchwesterchen Aljonuschka weint um ihr Brüderchen Iwanuschka. Taolenn gant Wiktor Michailowitsch Wasnezow, 1881).\nEr XVIIvet kantved e oa bet embannet un danevell damheñvel, Nennillo e Nennella, e Pentamerone ar skrivagner italianek Giambattista Basile. Brudet eo ivez an doare rusek, Alionouchka hag Ivanouchka, a gaver pevar stumm anezhañ e dastumad Aleksandr Afanassiev.\nSkeudenn gant Carl Offterdinger.\nKresket e voe ar gontadenn embannet e 1812 en embannadur 1819. a-wechoù e vez kemmesk etre homañ ha Hänsel und Gretel.\nUr breur hag ur c'hoar, skuizh gant ar vil ma vez graet dezho gant o lezvamm, a ra o soñj mont kuit eus ar gêr... Mont a reont a-dreuz ar maezioù ha tapet int dindan ar glav. Disklav a gavont en ur c'hoad e kleuz ur wezenn.\nEn deiz war-lerc'h, deuet sec'hed dezhañ, ha setu an daou vugel da vont da glask ur feunteun. E-keit-se he deus gwelet al lezvamm drouk e oant tec'het, ha taolet he deus he mallozh war gement eienenn a zo er c'hoad. P'emañ ar breur o vont d'evañ eus dour unan anezho e klev ar c'hoar an eienenn o lavarout : Neb a ev eus ma dour a vo tigr. Hag ar c'hoar da lavarout d'he breur e oa arabat evañ, panevet-se e trofe-eñ en ul loen gouez hag e trailhfe anezhi. Hag int en hent neuze, ken na gavont ur feunteun all, hag ar c'hoar a gompren e lavar: Neb a ev eus ma dour a vo bleiz. Ha hi adarre da lavarout eo arabat evañ. Hag ar breur a sent outi adarre, nemet lavarout e evo diouzh ar c'hentañ feunteun all, rak sec'hed ruz en deus.\nAdtapet diwar « https://br.wikipedia.org/w/index.php?title=Brüderchen_und_Schwesterchen&oldid=1829412 »\nDernière modification le 20 C'hwe 2019, à 18:00\nKemmoù diwezhañ degaset d'ar bajenn-mañ d'an 20 C'hwe 2019, da 18:00.


An Douar, gwelet eus al Loar\nPetr Ginz (1añ a viz C'hwevrer 1928 e Praha - 28 a viz Gwengolo 1944 en Auschwitz) a oa un tresour hag ur skrivagner tchek. Brudet eo e dresadenn eus an Douar gwelet eus al Loar, ha deuet da vezañ un arouez eus ar Shoah.\nYuzev e oa e dad, Ota Ginz, ha Tchekez e vamm, Marie Ginzová. Desevel a rejont o mab e tchekeg hag en esperanteg, ur yezh komzet ganto o-daou.\nE miz Here 1942 e voe kaset Petr da gamp-bac'h Theresienstadt (Terezín). Er c'hamp e voe savet hag embannet gantañ ur gelaouennig evit ar re yaouank anvet "Vedem" ; embannet e voe betek Gwengolo 1944. Kregiñ a reas ivez da sevel ur geriadur esperanteg–tchekeg ha meur a skrid all hag a voe kollet. E miz Gwengolo 1944 e voe kaset da gamp Auschwitz hag eno e varvas.\nGant e c'hoar Chava Presburger-Ginz e voe lakaet embann e 2005, deizlevr he breur adkavet ganti, e tchekeg hag en esperanteg.\nUnan eus e dresadennoù, ma weler an Douar gwelet eus al Loar, zo brudet ha deuet eo da vezañ unan eus arouezioù ar Shoah. Emañ e mirdi Yad Vashem, e Jeruzalem. Un eilenn anezhi a voe kaset e bourzh an egorlestr Columbia e 2003, gant an astraer israelat Ilan Ramon.\nAn asteroidenn (50413) Petrginz zo bet anvet evel-se en enor dezhañ.\n↑ (en) 50413 Petrginz (2000 DQ1), JPL Small-Body Database.\n(eo) Libera folio\n(fr) Radio Praha\nAdtapet diwar « https://br.wikipedia.org/w/index.php?title=Petr_Ginz&oldid=1717629 »\nKemmoù diwezhañ degaset d'ar bajenn-mañ d'an 6 Gwe 2016, da 07:04.


Pajenn:Marigo - Buez ar Saent.djvu/381 - Wikimammenn\nPajenn:Marigo - Buez ar Saent.djvu/381\n2 viz Even.\ndeus græt Doue dre e intercession o deus-èn brudet dre an oll Carteriou eus ar Bed. Ar Vartolodet ispicial hac ar Merdaïdi a zeu d’e invoqui a-enep an tourmant, hac an dangerou-all eus ar mor.\nAr Sænt a zeu da santout ur joa sansibl, ur bligeadur delicius er prisoniou, hac e creiz an tourmanchou ; jouissa a reont eus ur peoc’h interior, hac eus a ur gonsolation vras etouez an outraichou hac an humiliationou, elec’h ma teu tud ar bed da zouguen e goelet o c’halon an troubl, ar chagrin hac ar c’huervger betec o Palesiou caër, en assambleou pompus, hac en divertissamanchou brassa.\nAr bed n’en deus nemet ur joausdet apparant ha tromplus ; hac ar guir beoc’h eus ar galon, ar joa bur, pehini a rent ar galon countant, ne d’eo nemet evit guir servicherien ha servichereset an autrou Doue.\nEil Reflexion. An Hanoïou santel a Jesus hac a Vari pere a brononce ar Merzer glorius-mâ en e dourmartchou, er soulage en hevelep-fæçoun ne sante quet e boan. Pa ve an Hanoïou Sacr-mâ gravet er galon e caver, oc’h o frononç, cals a gonsolation hac a sicour e pep danger hac e pep necessite.\nAn trede devez a viz Even.\nSANTES CLOTILDA, ROUANES A FRANÇ.\nAr Santes-mâ, Merc’h da Chilperic Roue eus a Bourgoign, a dremene evit unan eus ar Brinceset parfeta ha santela eus he amser. Clovis, Roue a Franç ; ravisset gant quement a gleve lavaret anesi, a c’hoanteas he c’haout evit Pried, hac a gassas da c’houlen he c’honsantamant. Clotilda a reas da guenta difficulte dre’n abec ne oa quet christen ar Roue, mæs erfin e assantas, dre ma espere e c’hounit da Zoue. Clovis\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/381&oldid=134500 »


SONJOU DIWAR-BENN BORD AR MOR\nPetra a ran war an aod e-pad an hanv? E gwirionez ne'z an ket gwall alies war an aod e-kerzh an hanv. Kement a dud a vez, o rouzan war an traezh, o lenn pe o kousket, o neuial er mor, ar baotred o verc'heta hag ar merc'hed o paotreta. Feiz! Ne vezan ket em bleud war an traezh, ken e kavan gwelloc'h mont da vale war ar gwenodennoù a-hed an tornaodoù. Ya, gwell eo ganin gweladennin kêriadennoù ha n'anavezan ket, kornioù-bro dizarempred, pell diouzh an engroez, ken ez an laouen da dremen ma vakansoù er menezioù, e-lec'h ma ne vez ket re a dud. Er menezioù e plij din gedal al loened, nij sioul an evned-preizh, ha mont da besketa er gwazhioù kaeran en ur sankan e donder ar c'hoadoù. Daoust ha n'on ket ur paotr diwar ar maez? Eo, evel just! Ha gwir eo n'on ket troet gant an traezh.\nNeoazh e plij din bale er porzhioù, gant ma ne vefe ket re a dud. D'ur mare ma n'eus tourist ebet zoken, d'an diskar-amzer pe d'ar goanv. Neuze e c'hallan klevout c'hwezh ar mor, sellout ouzh monedonea bigi ar besketaerien, gwelout obererezh ur porzh dre vras, hag a-bell. Anavezout mat a ran buhez ar porzhioù peogwir em eus labouret war vourzh ur vag dija. Ober a raen war-dro an istr, ha war-dro ar meskl ivez. Mont a raen betek enez Chausey e Normandi ... Pegen start e oa al labour-se! Ha ken start ma ne vezen ket gwall blijet o vont war vor, hep gouzout penaos e vije bet an amzer, enkrez e-leizh ma c'halon hag ma spered war an dro. E gwirionez ne oan ket kustum da labourat war vourzh ur vag, me ur paotr diwar ar maez. Met penaos an diaoul e oan en em gavet aze, hep gouzout din koulz lavarout? Ma, n'eus forzh! Ur spluj am boa graet er bed-se a oa dianav din betek-hen. Ha me a zo lorc'h ennon breman da vezan anavezet an dra-se, da vezan anavezet tud kalonek, tud krenv a galon hag a spered, prest da sikour ar re all atav, dreist-holl pa vezer er boan hag en doan. Netra ne c'helle dont a-benn eus an dud-se na zoujent nag ar glav, nag an arnev, nag an avel nag ar mor dirollet ... Nag an enor e oa din bezan e-touez ar besketaerien-se!\nA-hend all e anavezan kalz a borzhioù e Breizh. Gallout a ran menegin hini Kankaven, hini Sant-Maloù ma'z on bet meur a wech, hini Konk-Kerne, hini Douarnenez, hini Gwaien, hini An Oriant, ha kalz a borzhioù bihan all c'hoazh! N'eo ket ar porzhioù bihan a vank war aodoù Breizh, evel ma ouezoc'h.\nNeuze, diwar-benn pe hini e c'hellfen skrivan un nebeut linennoù? Hini Kankaven lakaomp. Setu 'ta ur porzh ha ne gavan ket gwall gaer. Iskis, keta? Perak 'ta ne blij ket ar porzh-se din? Abalamour d'un abeg simpl : louet eo an holl draoù eno! Louet eo an holl diez hag an holl savadurioù, louet eo ar reier en-dro d'ar porzh, louet eo an traezh, louet eo ar chaoser, ha louet eo an darn vuian eus ar bigi ivez. Ne chom mui nemet un dra : an amzer! Ha gouzout a ouezoc'h mat e vez rust an amzer dre eno. Peurvuian e vez goloet an oabl, karget a goumoul tev, gant an avel eus ar re grenvan hag eus ar re yenan.Ya, ret eo bezan kustum da c'houzanv ar seizh amzer evit bevan er c'horn-bro-se. Ha bep tro ma'z an eno e vezan tapet gant an droukspered, Doue a oar perak, evel ma vije bet dre hud ... Setu perak eo gwelloc'h din chom war ar maez, e-touez ar glasvez hag ar parkeier e bleunv! Ma bed din-me eo, hag aze hepken e vezan em bleud.


Kassiopeia - Wikipedia\nKassiopeia (Κασσιέπεια e gregach, latinekaet e Cassiopeia) pe Kassiope (henc'hresianeg : Κασσιόπη, Kassiope, latinekaet e Cassiope), gwreg Kefeüs, a oa rouanez Aithiopia e mojennoù Hellaz kozh, ha mamm Andromeda.\nUr vaouez kenedek ha lorc'hus e oa. Fougeal a rae ne oa ket kaeroc'h plac'hed egeti hag he merc'h Andromeda, kaeroc'h zoken eget an Nereidezed, merc'hed an doue Nereüs. Kement-se a sachas war rouantelezh Aithiopia kounnar an doue Poseidon, doue ar mor.\nWar-lerc'h he marv e voe lakaet e-touez ar steredegi.\nAdtapet diwar « https://br.wikipedia.org/w/index.php?title=Kassiopeia&oldid=1915504 »\nRouanezed er wengeloniezh hellazat\nKemmoù diwezhañ degaset d'ar bajenn-mañ d'an 12 Du 2021, da 06:54.


Loeiz X (Bro-C'hall) - Wikipedia\nLoeiz X (Bro-C'hall)\n(Adkaset eus Louis X)\nLoeiz X, lesanvet Loeiz ar Sikaner, ganet d’ar 4 a viz Here 1289 e Pariz, marvet d’ar 5 a viz Mezheven 1316 e Vincennes, a oa roue Navarra eus 1305 da 1316 (gant Loeiz Iañ da anv) ha roue Bro-C'hall eus 1314 da 1316 (ha Loeiz X da anv).\nAr roue Loeiz X ar Sikaner\nMab e oa da Fulub IV ar C’hoant, roue Bro-C'hall, ha da Janed Champagn, rouanez Navarra. Pa varvas e vamm e 1305 e voe roet kurunann Navarra dezhañ. Pa varvas e dad, nav bloaz goude, e 1314, e voe lakaet kurunenn Bro-C'hall war e benn. Daou vloaz e renas, eus 1314 da 1316, ha dieubiñ a reas ar served, ha reiñ aotre d'ar Yuzevien, argaset gant e dad Fulup IV, da zistreiñ da Vro-C'hall.\nda Marc'harid Bourgogn (1290-1315), marvet da 25 bloaz\n(fr) Bro-C’hall dindan Loeiz X ar sikaner\nFulup IV Roue Bro-C'hall\n1314 – 1316 War e lerc'h:\nAdtapet diwar « https://br.wikipedia.org/w/index.php?title=Loeiz_X_(Bro-C%27hall)&oldid=1877895 »\nKemmoù diwezhañ degaset d'ar bajenn-mañ d'an 3 Mez 2020, da 21:08.


Skrivañ evit gouzout piv oc’h – Stefan Carpentier\nSkrivañ evit gouzout piv oc’h\nUr pennadig zo em boa savet un notenn amañ goude bezañ kollet ur restr e oa ennañ deroù un danevell. Mallozh ruz! e lavaren neuze.\nNe oan ket aet gwall bell gant an danevell-se. Ouzh ma gortoz emañ ma c’harned Moleskine. Ouzh ma gortoz emañ Grival. Gortoz a ray c’hoazh. Pegeit? Ne ouzon ket re.\nLennet em eus kalz diwar-benn ar sevel romantoù ha berrdanevelloù. Ar pezh a felle din gouzout eo penaos o devoa graet — pe a ra — ar re all, ar skrivagnerien hag ar skrivagnerezed brudet. Kentelius eo bet. Meur a skol zo, meur a ali, meur a guzul, meur a… bep tra. Koulskoude e-touesk an holl alioù-se e teu un nebeud reolennoù boutin:\n1- Bezit dizaon rak ar brouilhed kentañ. Fall e vo hep mar;\n2- Lennit kalz, a bep seurt, traoù mat, traoù fall;\n3- Skrivit bemdez.\nUn nebeud traoù all zo evel n’eus-ket-eus-an-Awen, ul labour eo skrivañ, lakait ho pouez war ho kador ha skrivit…\nPell ivez on bet o klask an ostilhoù gwellañ. Fellout a rae din gouzout ha gwelloc’h e oa sevel ma fennoberenn (hem!) gant un urzhiataer pe evel gwechall gozh gant ur c’hreion ha paper. Daoust ha n’eus ket meziantoù evit aesaat al labour? Pep hini aze ivez o deus o ali ivez. Evit lod n’eus ket par d’ar c’hreion hag a zo neuze un astenn d’o dorn, lod all ne c’hallont ket labourat estreget gant un urzhiataer peogwir e klot gant o spered prim, kalz aesoc’h dezhe lakaat ar gerioù an eil war-lerc’h egile hep prederiañ re. Soñj ho po moarvat eus an doare m’en devoa Kerouac da skrivañ, lusket e spered an tik-ha-tak touchennoù e vekanik-da-skrivañ evel pa vije o seniñ jazz. Lod zoken en em lak da labourat gant un dabletez.\nAn holl draoù-se a ouien dija. Ya. Lavaret e oant bet din meur a wech. Un amzer zo bet zoken ne verne din penaos e rae ar re all. Ha d’ur poent bennak em eus paouezet. Kollet em eus fiziañs ennon. E-keñver pep tra. E-keñver faltazi. E-keñver yezh. Ne ouien mui penaos skrivañ. Hag e-pad pell em eus soñjet e oa abalamour d’an ostilhoù a oa fall. Un urzhiataer fall. Ur meziant fall. Klask, setu ar pezh a raen. Klask ar walenn-hud wellañ.\nErziwezh ez eus deuet soñj din eus ur pennad e Willow. Emañ ar mestr-hudour dirak un danvez deskad bennak, Willow en o zouesk, hag ar mestr ha goulenn: « Now, the power to controll the world is in which finger? » Hag eñ ha diskouez e zorn. Anat deoc’h ez eo tapet an holl pa ziskouezont pep a viz eus e zorn dezhañ e-lec’h diskouez unan eus o bizied dezhe.\nEvel Willow on bet. C’hoant bras ennon bezañ un hudour met gant re nebeud a fiziañs evit diskouez ma biz din-me.\nHoalet on bet gant komzoù skrivagnerien zo a zispleg pegen mat eo labourat gant un urzhiataer ha gant ar meziant-mañ-meziant… Goude bezañ diluget diouzh ar genrouedad evel-just.\nD’ar c’houlz ma raen war-dro ar gelaouenn Gripi e oad c’hoazh gant deroù an Internet, goût a rit, 56k, ur modem o poaniañ hag o kemenn deoc’h gant e don elektronek e oa o vont d’ho kas d’ar bed galloudel. Hir amzer evit kargañ ar pajennoù hag ar restroù stag. Fakturennoù ker. Ma, d’ar c’houlz-se ne oa ket an aotre-bleinañ ganin kennebeut ha mont a raen da’m labour gant an tren. Ne’m eus ket soñj pegeit e lakaen da vont. Un hanter-eur? Tri c’hard-eur? Ar pezh am eus soñj avat eo e veze ur c’haier hag ur stilo ganin dalc’hmat. Mont a raen em c’hoazez ha bec’h d’ar skrivañ. Krenañ a rae ma dorn hag ar paper kement-all. Hag en tren eo da vont a Wengamp da Lannuon eo em eus savet an darn vrasañ eus ma berrdanevelloù.\nN’eus ket da dortal koulskoude, n’on ket eus ar re a c’hall skrivañ gant un urzhiataer. N’on ket evit chom hep mont war ar genrouedad. Poan-benn am bez dre forzh sellet ouzh ar bajenn wenn kement ha ken bihan ma sav c’hoant ennon gwech ha gwech all da skeiñ ar c’hozh vekanik-se ouzh ar voger ha ma fenn da heul. Hag ar pep pouezusañ marteze, ken aes eo diverkañ hag adlabourat kerkent ma ne ran nemet-se ha n’an ket war-raok tamm ebet.\nDeuet e oa anat din ne c’hallan ket labourat gant an urzhiataer evit an taol kentañ pa oan chomet bout dirak ar skramm ha savet peder fajennad goude bezañ lazhet ar mekanik ha kroget em stilo hag em c’haier.\nEmichañs emaoc’h o soñjal: perak ‘ta en deus kontet kement-se din? Anat e tlefe bezañ ar respont: ma fell deoc’h ober ur prof din e reot plijadur din gant ur c’haier pe ur c’harned eus ti Moleskine (reoù vrav zo er mare-mañ Alice in Wonderland, Batman, Star Wars) pe eus ti Paperblanks (ar rummad Embellished Manuscripts n’eo ket divalav tamm ebet)…\nThat’s all folks! (Evit poent)\nAuteur StefanPublié le 16 juin 2015 Catégories Brezhoneg, Non classé, Skrivañ\nUne réflexion sur « Skrivañ evit gouzout piv oc’h »\n20 juin 2015 à 21 h 38 min\nA! Mirout a rin ar mennozh a roez er fin 😉\nChañs vat dit! Me ra nebeutoc’h nebeutañ gant paper a-benn ar fin, met ur blijadur eo bepred pa ran… Kompren a ran a-walc’h!\nPrécédent Article précédent : Cher Monsieur X\nSuivant Article suivant : Rouedadoù sokial


Lenn Maggiore - Wikipedia\nKartenn eus al Lago Maggiore\nAl Lenn Maggiore, pe Lago Maggiore, pe Verbano en italianeg (Lagh Magior e piemonteg, Lagh Magiô en lombardeg), zo ul lenn etre Italia, da lavarout eo rannvroioù Piemonte ha Lombardia, ha kanton Ticino e Suis. Eil brasañ lenn Italia eo war-lerc'h lenn Garda, hag an eil donañ war-lerc'h lenn Como.\nEl Lago Maggiore ez eus 11 enezenn, bras pe vihan. 8 zo e Piemonte, 2 e Suis hag unan e Lombardia.\nAn Isole Borromee\nIsola dei Pescatori (pe Isola Superiore pe Isola Superiore dei Pescatori)\nIsola di San Pancrazio (pe Isola Grande)\nIsola di Sant’Apollinare (pe Isolino)\nEtre Stresa ha Verbania emañ enezeg an Isole Borromee: an Isola Madre (ar bellañ er reter), an Isola Bella hag an Isola Superiore dei Pescatori (anvet ivez Isola dei Pescatori pe Isola Superiore)\nDirak Brissago, e Suis, emañ an div enez anvet Isole di Brissago.\nRet eo menegiñ ivez enezennig San Giovanni dirak Verbania, gant ar Palazzo Borromeo, euis ar XVIIvet kantved, ma vedo ar rener laz-seniñ Arturo Toscanini o chom, enezennig La Malghera pe an Isola delle Bambole, etre an Isola Bella ha hini ar Pescatori hag ivez an Isolino Partegora e pleg-aod Angera.\nAdtapet diwar « https://br.wikipedia.org/w/index.php?title=Lenn_Maggiore&oldid=1960799 »


gwezigoù - Wikeriadur\nSavet diwar ar strollder gwez hag an dibenn-ger kevrennek -igoù (diwar -ig hag -où)\nFurm vihanaat lies an unanderenn gwezenn pe furm lies an anv-kadarn gwezennig\nNijal a ra o mouezh d' ar menez, a-dreuz rozioù ha gwarimier, diskenn a ra d'an draonienn dre girnier gwaskedet, heuliañ 'ra an hent bras, er c'hroazhent e kildro, hag e trid er gwezigoù ha war iliav an targosioù, hag en em sil er mengleuzioù, el liorzhoù, e leurioù tommheoliet ar c'hêriadennoù, ken habask d' ar sulvezhioù d' abardaez. — (Jakez Riou, Geotenn ar Werc'hez ha danevelloù all, Al Liamm, 1957, p. 54.)\n[...], mont d'ar menez, da zourañ, kerkent ha kuzhet an heol, ar gwezigoù pin nevez-plantet, hag a oa o kinnig krazañ gant ar sec'hor. — (Youenn Drezen, Sizhun ar Breur Arturo, Al Liamm, 1971, p. 77.)\n[...] ; ar gwezigoù a oa kalz re stank ha re uhel. — (Roparz Hemon, War ribl an hent (pemzek kontadenn), Al Liamm, 1971, p. 269.)\n— [...]. E-giz-all, e c'hell bezañ kuzhet e wetur ivez e-touez ar gwez a zo amañ, hag e tiskoueze en diavaez ar gwez pin, ivin, sipre, ar gwezigoù lore a stanke an ode diouzh tu an hent. — (Yann Gerven, Brestiz o vreskenn, Al Liamm, 1986, p. 38.)\ngalleg : petits arbres (fr)\nAdtapet diwar « https://br.wiktionary.org/w/index.php?title=gwezigoù&oldid=252850 »\nKemmoù diwezhañ degaset d'ar bajenn-mañ d'an 26 Kzu 2017, da 08:22.


Degemer al lec’hienn > C’hoariva > Keloù > Tro dro d’ar Festival Teatr Brezhonek\n14 pezh-c’hoari disheñvel a vo kinniget etre an 13/10 hag an 13/11 evit ar 5vet Festival Teatr Brezhonek. Met darvoudoù all liammet gant ar c’hoariva a vo ivez :\n13/10 - 7e30 - Digoradur ar Festival e c’hoariva Max Jacob e Kemper (kevelerezh : C’hoariva, Ti Ar Vro Kemper ha Théâtre Max Jacob). Goude banne al lid digeriñ e c’hellor gwelout ar pezh-c’hoari Distro gant ar Gompagnunezh Madarjeu.\nDizoloiñ krouidigezhioù war ar stern\nDizoloiñ daou zanvez pezh-c’hoari a vo kinniget d’an arvestourien,\nUnan amatour : Galnys (gant Tro-Didro) d’an 21/10\nUnan a vicher : La Caminata (gant La Obra) d’ar 27/10\nUn digarez e vo evit an arvestourien da eskemm gant al leurennerien, ar gomedianed ha komprenn gwelloc’h al labour krouiñ pezhioù hag ar pezh a c’hoarvez a-dreñv al leurenn.\nD’an 21 betek an 23/10 : Un dibenn sizhun gouestlet d’ar c’hoariva amatour\nC’hoariva e Gouel Levrioù Karaez 29-30/10\nPeogwir ar c’hoariva a vez skrivet ivez…\nLakaet e vo war wel an oberourien iwerzhonat troet ha c’hoariet e brezhoneg evit stagañ ouzh tem Gouel Levrioù 2016 hag a vo Bro Iwerzhon. Ur stand gouestlet d’ar c’hoariva a vo dalc’het ganeomp.\n13/11 - 5e30 noz Klozadur ar Festival e Ti an Dud e Douarnenez goude bezañ gwelet Kontadennoù Kanterbury, pezh nevez Madarjeu (kevelerezh : c’hoariva, hag Emglev Bro Douarnenez) e evimp ur bannig evit lidañ diwezh ur miz c’hoariva fonnus.


Pajenn:Catechis, 1817.djvu/245 - Wikimammenn\nR. Jesus-Christ en em guef antier en peb tam eus an hosti torret.\nG. Jesus-Christ hac-èn a guita an env evit dont er sacramant adorabl ?\nR. Salocroas, en em gavet a ra en env bac er sacramant assambles.\nG. Penaus e с’hell ar memes Corf bezàn en Env hac en oll hostio sacr assambles ?\nR. Dre ur miracl a buissanç Doue.\n« Jesus goude bezàn coanniet gant e Ebestel, a savas dious toll evit guelc’hi o zreid ; goude e c’hazeas ous toll, ha pa voant o tibri e quemeras bara, e rentas graç d’e Dad, e viniguas ar bara, en toras evit en distribuí d’e Ebestel, en ur lavaret : quemeret ha debret, Hemàn eo ma c’horf peini a vezo livret evidoc’h, groet quement-màn em memoar. Er memes tra goude coan e quemeras ar C’halei, ha goude bezàn rentet graç e viniguas a nezàn hac en roas deze en ur laret : Evet tout eus a hemàn, rac hemàn eo ma goad, ar goad eus\nAdtapet diwar « https://br.wikisource.org/w/index.php?title=Pajenn:Catechis,_1817.djvu/245&oldid=118143 »\nKemmoù diwezhañ degaset d'ar bajenn-mañ d'an 6 Eos 2018, da 15:24.


troc'hañ - Wikeriadur\n(Adkaset eus troc’hañ)\nSavet diwar an anv-kadarn troc'h hag al lostger -añ\nMeneget er C'hatolikon (trouchaff).\nDa geñveriañ gant ar verboù trychu en kembraeg, tryghi en kerneveureg.\ntroc'hañ /ˈtrɔːɣã/ verb gwan (anv-gwan-verb : troc'het) (displegadur)\n– Lakit evezh gantañ. Ur gontell eo hag a droc'h eus an daou du. — (Goulc'han Kervella, Brezel ar Rigadell, Al Liamm, 1994, p. 99.)\n– Tavit, komerezed, a droc'has ar bugel. — (Langleiz, Romant ar Roue Arzhur/levrenn I : Marzhin, Al Liamm, 1975, p. 22.)\ntroc'hañ verb kreñv eeun\nRannañ un dra bennak gant ur benveg lemm (ur gontell peurliesañ)\n[...], da dud ha n'o deus ken c'hoant nemet da droc'hañ o gouzoug dezho, kentañ ma kavint o zro. — (Lan Inizan, Emgann Kergidu 1, Brest, 1877, eil emb. Al Liamm 1977, p. 33.)\n[...] - rak, un tourc'h-paotr anezhi, plommañ, mediñ, troc'hañ lann, charreat, ha zoken ober kleuzioù, kiañ a rae a lazh-korf evel ar wazed - ... — (Jarl Priel, Va Zammig Buhez, Al Liamm, 1954, p. 19.)\nDegaset e voe dezho dour puñs troc'het gant ur beradig gwinegr, evel ma veze graet ivez d'ar falc'herien pa vezent o troc'hañ foenn dindan an heol berv. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 25.)\nGoude an troc'hañ bezhin. — (Jules Gros, Le trésor du breton parlé Première Partie, 1966, p. 9.)\nTroc'h bara ha laka (led) amann warnañ. — (Jules Gros, Le trésor du breton parlé Deuxième Partie, 1970, p. 548.)\nPoent eo dit troc'hañ da varv. — (Jules Gros, Le trésor du breton parlé Deuxième Partie, 1970, p. 548.)\nPegoulz ez eot da droc'hañ ho plev ? — (Jules Gros, Le trésor du breton parlé Deuxième Partie, 1970, p. 548.)\nAr mevel a zo o troc'hañ keuneud. — (Jules Gros, Le trésor du breton parlé Deuxième Partie, 1970, p. 548.)\nN'ec'h eus ket gwelet troc'hañ ed gant an droc'herez ? — (Jules Gros, Le trésor du breton parlé Deuxième Partie, 1970, p. 548.)\nEus an troc'hañ-bezhin e reomp ar chandelour. — (Jules Gros, Le trésor du breton parlé Deuxième Partie, 1970, p. 548.)\nNemet, re verrik e troc'hez da vlev... — (Youenn Drezen, Sizhun ar Breur Arturo, Al Liamm, 1971, p. 60.)\ntroc'hañ etre tammoù.\ntroc'hañ udb dre an hanter, dre e hanter:\n[...]; an tenn a strakaz, ha pec'hed Brutus a oue trouc'het dre an hanter. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 89.)\nEun dorz troc'het dre he hanter. — (Jules Gros, Le trésor du breton parlé Troisième Partie, 1974, p. 142.)\ntroc'hañ avel da unan bennak\ntroc'hañ blaz un dra bennak\ntroc'hañ gouzoug bennak\ntroc'hañ e speredenn da un den\ntroc'hañ kaoz unan bennak\ngalleg : châtrer (fr) , couper (fr) , trancher (fr)\ngalizeg : cortar (gl)\nkembraeg : trychu (cy)\nkerneveureg : treghi (kw)\nsaozneg : to cut (en)\nspagnoleg : cortar (es)\nnederlandeg : snijden (nl)\nAdtapet diwar « https://br.wiktionary.org/w/index.php?title=troc%27hañ&oldid=307490 »\nKemmoù diwezhañ degaset d'ar bajenn-mañ d'an 23 Du 2020, da 22:09.


“Klub an douar santel”, ur c’hilometrad gant ur strollad mignoned leun a youl – Dispak\nPublished on 26/05/2021 by Ar Skipailh\n“Deus ‘ta mignon”·ez·ed eo tem ar Redadeg er bloaz-mañ. A-hed an hentad ez eus moaien da welet mignon·ez·ed o redek, plijadur e-leiz gante. E-kreiz tout an hent, da skouer. Ar c’hilometrad 1009, e Kervignag er Mor-Bihan, eo hini ar strollad “Klub an douar santel”. Ur skipailh tud yaouank hag a glask buheziñ o c’humunioù : Lokmikaelig, Porzh-Loeiz ha Rianteg. Sonadegoù hag ur festival e-kerzh an hañv, Bededaw e anv, a vez aozet gante, e-touez darvoudoù all. Benoit Allaire, unan eus ar re o deus krouet ar c’hlub, en deus respontet da zDispak a-raok redek gant e vignon·ez·ed.\nKemeret ho peus perzh er Redadeg gant “Klub an douar santel” dija ?\nYa, n’eo ket ar wech kentañ deomp. Er redadeg diwezhañ hor boa redet ur c’hilometr asambles. E Rianteg e oa.\nPenaos eo deuet ar soñj deoc’h prenañ ur c’hilometr ?\nMe am eus kinniget dezhe dre ma’z omp tud eus ar vro, tost ouzh ar brezhoneg. Ar re all n’ouzont ket brezhoneg, met int a oar talvoudegezh ur yezh. Lod anezhe o deus tud-kozh hag a gomz brezhoneg. Neuze n’eus ket bet kudenn ebet evit prenañ ur c’hilometr. Entanet e oant.\nGallout a rez kontañ deomp penaos eo bet krouet “Klub an douar santel” ?\nD’am soñj e oa c’hwec’h bloaz ‘zo. Pa ‘oan distro eus bro Korsika em boa c’hoant en em lakaat e-barzh buhez ar barrez – Lokmikelig, Porzh-Loeiz ha Rianteg. Ha gant sikour daou zen all hon eus savet ar gevredigezh-se evit ober traoù gant tud yaouank all. Ar mennozh a oa gant Florian Kermorvant, hag a zo prezidant ar gevredigezh abaoe ar penn kentañ, Ronan Izaguirre Hentgen, n’eo ket ken ezel, ha me. Ni hon tri hon eus savet an dra-se gant ar c’hoant d’ober traoù e douar Santel dre vras.\nPetra ho peus bet tro d’ober gant ho klub ?\nDa gentañ, ni a gemer perzh evit sevel traoù en douar santel, atav. Neuze pa ‘vez unan hag en deus c’hoant da aozañ ur sonadeg e c’hell gervel hor strollad evit miksañ, ni a ra tekno. Ni hon eus prenet dafar evit mont da viksañ en tavarnioù. Boñ, abaoe ur bloavezh ne c’hellomp ket, met lakaomp daou vloaz ‘zo hor boa graet un dek bennak. Bez ez eus ul lodenn brezhoneg. Pa ‘vez ur gevredigezh hag a sav un dra e Lokmikealik e sikouromp. Ni hon eus savet ur seurt festival bihan e-kerzh an hañv ivez, tekno hag un tournamant paledoù, ar Bededaw e anv. Ablamour d’an onomatopeennoù hon eus lakaet an anv-se. Kemer a reomp perzh gant komite Lokmikealig e aozadur “fest ar grilhed-traezh”. Poan o doa un tammig ha ni a gave domaj ma vije nullet ar fest. Neuze kinniget hon eus dezhe e rafemp ni war-dro an dra-se. Fardañ a reomp krampouezh hag e aozomp ur sonadeg dindan ur chapito, un togenn.\nMankout a rae buhez evit ar re yaouank er c’horn-vro hervezoc’h ?\nYa, mankout a rae traoù evidomp-ni. Cheñchet eo bremañ, muioc’h muiañ a re yaouank a gemer perzh er vuhez kevredigezhel. Met c’hwec’h bloaz ‘zo ne oa ket kement se a dud. Ha lakaomp ne oa netra e-keñver ar sonerezh tekno war an tu-se. Bez ‘oa en Oriant, gant ur gevredigezh all, met ne oa ket en tu-mañ ar Blawezh. Hag e-mesk ar re yaouank a anavezan, al lodenn vrasañ anezhe ne gemerent ket perzh e buhez ar barrez. E komite ar gouelioù ne oa ket nemet tud kozh, da skouer. Kavout a rae deomp e oa un tammig domaj nompas kemer perzh en traoù-se.\nPeseurt raktresoù a zo ganeoc’h er bloaz-mañ daoust d’ar reolennoù yec’hedel a zo da zoujañ ?\nJust a-walc’h em eus kinniget dezhe sevel ur festival all. Ret eo deomp sellet ouzh tout ar protokol. Lod ouzh an dud a soñj dezhe eo re verr an amzer evit en em lakaat e-barzh, lod all o deus c’hoant da aozañ un dra bennak. N’ouzomp ket c’hoazh. Pezh ‘zo sur, ma ‘zo moaien d’ober traoù en tavarnioù e raimp. Met ur festival all n’eo ket sur tamm ebet.\nHo strollad n’eus netra da welet gant ar relijion. Perak an anv-mañ, “Klub an douar santel” ?\n“Klub”, n’ouzon ket re perak … Sur a-walc’h e oa levezonet gant “Klub an teodoù fall” e Porzh Loeiz hag a zo ur c’hlub e-lec’h ma vez komzet brezhoneg ha tolpet brezhonegerien ar c’hornad. Hag “an douar santel” a zo ur seurt lesanv eus an takad hor c’hornad deomp-ni. Bez ez eus martezeadennoù diwar se met n’eus netra sur. Gwechall e vefe bet ur bochad tud hag a zeue da velegiñ d’hor bro. Bez’ ez eus an hipotezenn se. Petramant e c’hellfe bezañ ablamour d’an niver a gouentoù a veze amañ. Met ret eo goût e vez graet “an douar santel” ouzh an takad se gant tud yaouank ha kozh, hep ma vefe tud santel, na relijiel.\nNe vez ket aozet sonadegoù sonerezh relijiel ganeoc’h ?!\nNann, ha ne vez ket kanet kantikoù ganeomp kennebeut !\nAbaoe pegeit amzer oc’h mignoned gant ar re o deus krouet ar strollad ?\nNi a zo mignoned a-vihanik abaoe ar skol. Lod ac’hanomp a oa asambles er skol-vamm. Ha pa ‘oamp pemzekvet vloaz hor boa graet sotonioù asambles, pezh n’eo ket fall evit en em gompren ha sevel ur gevredigezh.\nLesanvioù a zo gant lod ac’hanoc’h ?\nOh ya ! Just a-walc’h, Floriant Kermorvant a vez moranvet “Kermou”. Pezh ‘zo interesant, memes e galleg, e lesanv a zo deuet da vezañ “Kermou”. Hag an dra-se a zo ur seurt levezon a vez kavet er vro gant ar brezhoneg. Un “o”, alies a-walc’h, a zeu da vezañ “ou”. Ha me ‘gav interesant an dra-se peogwir ar brezhoneg en deus levezonet ar galleg. Fin … (c’hoarzhin a ra). Bez ez eus lesanvioù all. Unan a zo lesanvet “Cheuch” hag a zo ur ger brezhoneg lâret e galleg er vro. “Cheuchiñ”. E galleg e vez laret : “ah c’lui-ci c’est un cheuch !”, evit un den hag a sach war ar boeson. Ha reoù all a zo, evel “Kubi” da skouer.\nBez ‘zo un davarn lec’h ma ‘vez en em vodet ganeoc’h alies ?\nNi a dro alies. Met “La peau de l’ours” e Porzh Loeiz ‘zo ur seurt “QG” deomp-ni kar mamm Gaella ‘zo perc’hennez an davarn.\nPeseurt sonerezh ‘vez selaouet kalz gant ar strollad ?\nUn anv resis, n’ouzon ket re kar plij a ra deomp ur bochad traoù, ha traoù disheñvel. Lod a selaou tekno, lod all ragga/dub, reoù all rock/hardrock. Met pezh ‘c’hellan lâret marteze, ni a echu bepred gant ar memes sonerezh hor festival. Ur sonenn dub, bep gwech : “Dubkasm Victory”.\nDarvoudoù, Keleier, Sport, Yezh2021, Breizh, Brezhoneg, klub an douar santel, mignoned, Redadeg\nPrevious Previous post: Deuit ‘ta da heul mignonezed ar strollad LIES !\nNext Next post: Redadeg 2021 : Ewen Raballand, ar Redadeg e Bro-Naoned